15 Okt 2021 - politika, dnevnik - Razumemo privredu ali moramo se ponašati tržišno\nElektroprivreda Srbije (EPS) razume potrebe privrede, ali je obavezna da se vodi tržišnim i nediskriminatorskim uslovima kupovine i prodaje električne energije iskazanim na transparentan način na evropskim referentnim berzama, kažu u EPS-u reagujući na inicijativu Unije poslodavaca Srbije da se „zaustavi trend drastičnog povećanja cene struje za preduzeća”.\nKako je Tanjugu rečeno u Elektroprivredi Srbije, Zakonom o energetici je, osim garantovanog snabdevanja, koje je određeno kao snabdevanje sa regulisanim cenama električne energije, još 2014. godine propisana obaveza da se ovo javno preduzeće ponaša tržišno, kao jedan od 63 licencirana snabdevača i izađe na tržište električne energije.\n„Ugovaranjem povlašćene damping cene sa privrednim kupcima, druge snabdevače bismo doveli u nepovoljniji položaj kao učesnike na tržištu. Ovakvi ugovori su zabranjeni i ništavi ukoliko je cilj ili posledica značajno ograničavanje, narušavanje ili sprečavanje konkurencije”, navode za Tanjug u EPS-u.\nDodaju da Komisija za zaštitu konkurencije ima ovlašćenje da uradi analizu tržišta, a imajući u vidu zakonske odredbe, predmet analize može biti i da li neki snabdevač svojim poslovnim aktivnostima, spekulativnim sniženjem cena, korišćenjem svoje tržišne snage prema kupcima izaziva poremećaje na tržištu električne energije i kazni eventualne prekršioce.\n„Očekujemo odluku Vlade Srbije kako bismo na zakonit i legalan način mogli da privredi ponudimo adekvatnije cene u uslovima svetske energetske krize, ali i zaštitimo načelo zakonitosti po kome poslujemo”, ističu u Elektroprivredi Srbije.\nCenovnog strujnog udara ne plaši se 40 odsto firmi\nCena energenata u Evropi znatno je otišla naviše, rekordne cene beleže prirodni gas i ugalj, a usijale su se i berze električne energije.\nMegavat-sat struje je sa 60 evra, koliko je koštao početkom leta, dostigao cenu između 160 i 200 evra. Ipak, poskupljenja struje i prirodnog gasa u Srbiji za sada neće biti za kategoriju domaćinstva, ali će se rast cene energenata odraziti na privredu i, neminovno, uticati na povećanje troškova proizvodnje.\nDa se tako nešto može očekivati ukazala je direktorka sektora u Privrednoj komori Srbije Kristina Đurić, koja je istakla da od privrede stižu podaci da skok cena energije negativno utiče na\nposao. Zbog prelivanja situacije iz Evrope, po njenim rečima, može se očekivati rast cena veći od 30 odsto u poljoprivredi i prehrambenoj industriji, ali je kao dobru okolnost navela da je obezbeđena sirovinska baza za tu industriju u Srbiji.\n- Privreda električnu energiju kupuje na slobodnom tržištu, a od sredine leta ponude su po cenama većim i do 150 posto - rekla je Kristina Đurić. - To može biti pogubno za poslovanje privrede, a zajedno s rastom cena sirovina u realnom sektoru može dovesti u pitanje održivost privrede. Zbog toliko značajnog povećenja cene struje koja se koristi u proizvodnji cene finalnih proizvoda, poskupljenja mogu biti veća između 30 i 50 posto, te zbog nepovoljne situacije za privredu apelujem da se nađe način i omogući koordinacija privrede i države, problemi prevaziđu i privreda nastavi da funkcioniše.\nPo rečima izvršnog direktora EPS-a za trgovinu električnom energijom Dragana Vlaisavljevića, oko 40 posto privrede blagovremeno je ugovorilo struju za 2022. godinu, a problem je kod 60 odsto onih koji to nisu učinili.\n- U Srbiji se energija za garantovano snabdevanje prodaje po 32 evra za megavat-sat u proseku, 40 odsto potrošnje za narednu godinu ugovoreno je s prosečnih 60 evra, a EPS će tako ostvariti prosečan prihod od 45 evra. Sama cena elekrične energije ključna je da omogući likvidnost EPS-a, odnosno od nje zavisi koliko će EPS imati sredstava za investicije - istakao je Vlaisavljević i dodao EPS nema podatke za celu privredu, već to ima Vlada Srbije pa bi ona trebalo da uspostavi uravnoteženje između potreba EPS-a i drugih privrednih grana.\nDržavni sekretar u Ministarstvu privrede Zoran Dimitrijević istakao je da se situacija oko energenata u privredi prati na dnevnom nivou. Dodao je da se nadaju adekvatnim merama države, ukoliko bude imala mogućnosti.\nPredsednik odbora Veroljub Arsić kao i više poslanika članova tog tela tokom rasprave ukazali su na mogućnost da poremećaj u radu malih i srednjih preduzeća može da dovede poskupljenja robe na domaćem tržištu. Apostrofirano je da se posledice energetske krize mogu preneti i na građevinarstvo, što bi usporilo reindustrijalizaciju Srbije, te je zatraženo je da ministarstva preispitaju mogućnosti podrške privredi.


NEŠTO SE ČUDNO DEŠAVA: Pentagon stigao do priznanja od čak 109 teško povređenih vojnika u iranskom napadu | WebTribune\nHome U FOKUSU NEŠTO SE ČUDNO DEŠAVA: Pentagon stigao do priznanja od čak 109 teško povređenih vojnika u iranskom napadu\nNEŠTO SE ČUDNO DEŠAVA: Pentagon stigao do priznanja od čak 109 teško povređenih vojnika u iranskom napadu\nAmeričke baze u Iraku su u poslednjih nekoliko meseci bile meta u brojnim raketnim napadima.\nSituacija je, kako se izveštava, eskalirala nakon 3. januara, nakon što su SAD vazdušnim napadom usmrtile vrhovnog iranskog generala Kasem Solejmanija i nekoliko visokih pripadnika iračke šiitske milicije, u blizini međunarodnog aerodroma u Bagdadu.\nNakon atentata, Iran je odgovorio ograničenim napadima na američke baze uz prethodno upozorenje, što nije rezultiralo smrtnim slučajevima ili povredama, prema ranijim izjavama američke vojske.\nMeđutim posle samo 10 dana američko Ministarstvo odbrane je priznalo da ima teško povređenih američkih vojnika ali da njihov broj ne prelazi 11. Posle samo nedelju dana ministarstvo je taj broj povećalo na 33 vojnika da bi evo na kraju stigli do broja 109.\nOno što je posebno čudno je da se u tim izveštajima ne pominju mrtvi vojnici nego oni koji imaju teške povrede mozga i da se nalaze na aparatima za održavanje života, odnosno da oni praktično vegetiraju na aparatima a da su praktično mrtvi.\nPitanje je kako to da ni jedan američki vojnik nije odmah poginuo nego su posle povreda glave priključeni na aparate za održavanje životnih funkcija.\nMisterija je i koja je ustvari brojka mrtvih vojnika kada se eto sada stiglo i do 109 teško povređenih vojnika koji su na aparatima.\nČini se da je iranski napad ipak bio veoma težak i da je napravio veliku štetu, kako materijalnu tako i u ljudstvu.\nTakođe se sada čini da je Trampova odluka da eliminiše iranskog generala bila velika greška.\nUbistvo Solejmanija – po nalogu američkog predsednika Donalda Trampa – pogoršalo je situaciju između Vašingtona i Teherana i pokrenulo strahove od otvorenog sukoba dveju zemalja.\nTramp je tvrdio da je naredio napad zato što su Solejmani i Abu Mahdi al-Muhandis, zamenik šefa Iračkih narodnih mobilizacijskih snaga, navodno planirali “neposredne” napade na američku imovinu u inostranstvu.\nIran je 8. januara bacio 16 projektila na vazdušne baze Erbil i Al Asad u Iraku, nakon američkog napada u kom je poginuo iranski general Solejmani kao i najmanje još osam žrtava.\nNakon ubistva Solejmanija, irački parlament izglasao je proterivanje svih stranih snaga iz zemlje, ali nije preduzeta nikakva akcija za oslobađanje nacije od stranog vojnog prisustva. Bagdad je otpočeo novu vrstu saradnje sa koalicijom kako bi smanjio njene aktivnosti na konsultacije, isporuku oružja i obuku, kao i da bi ograničio njenu slobodu kretanja po iračkom tlu.\nIračka vojska, međutim, objavila je da je nastavila zajedničke akcije sa koalicijom protiv Daeša i nastaviće sve dok se ne postigne novi sporazum o saradnji.


„DUPLE KRUNE“ ZA ANJU I DIMITRIJA – Sportski savez Beograda\nPočetnaStreljaštvo„DUPLE KRUNE“ ZA ANJU I DIMITRIJA\nStreljački klub Novi Beograd-Ušće bio je domaćin Prvenstva Beograda standardnim vazdušnim oružjem za kadetkinje, kadete, mlađe juniorke i juniore. Domaćini su dominirali takmičenjem. Novobeograđani su se okitili sa sedam zlatnih medalja, a uspehu su najviše doprineli Anja Knežević i Dimitrije Fatić, koji su osvojili dve „duple krune“. Oboje su puškom trijumfovali i u kadetskoj i u mlađejuniorskoj konkurenciji, a dali su najveći doprinos pobedama svojih ekipa.\nPrvenstvo centralne Srbije: Pet pobeda Smederevaca u Nišu\nNajviše uspeha na Prvenstvu Regiona Centralna Srbija standardnim vazdušnim oružjem u B programu (kadetska i mlađejuniorska kategorija) imali su strelci Smedereva, koji su osvojili pet zlatnih medalja. Najvrednija ostvarenja postignuta su u takmičenjima puškom za devojke, a najpreciznija je bila Milica Ristić („Čika Mata“), koja je u konkurenciji mlađih juniorki trijumfovala sa 397 krugova.


Održati maksimalnu koncentraciju protiv Farana – Nadlanu.com\nOdržati maksimalnu koncentraciju protiv Farana\nObjavljeno 5. sep 2011. / 16:22:32\nBEOGRAD, 5. septembra 2011. (Beta) – Selektor reprezentacije Srbije Vladimir Petrović Pižon rekao je danas na konferenciji za medije da srpski fudbaleri moraju biti maksimalno koncentrisani u utakmici protiv Farskih Ostrva u kvalifikacijama za Evropsko prvenstvo.\n„Trener je u utakmicama poput ove najbitniji jer treba da održi maksimalnu koncentraciju igrača. Farani su imali nekoliko šansi protiv Italijana da izjednače“, kazao je Petrović.\nSelektor „Orlova“ je istakao da igrači imaju veliku želju za pobedom koja bi ih približila baražu za Evropsko prvenstvo.\n„Kod svih nas se vidi želja da pobedimo u svakoj utakmici i da Srbiju reprezentujemo na što bolji način“, rekao je Petrović i dodao da će umesto suspendovanog Slobodana Rajkovića igrati Milan Biševac.\nKapiten reprezentacije Dejan Stanković rekao je da preostale tri utakmice u kvalifikacijama predstavljaju „svojevrsna tri finala“ jer odlučuju o tome da li će se Srbija kvalifikovati na Evropsko prvenstvo.\nSpoljna politika na principima nesvrstanosti\nPenelope Kruz sledeće nedelje u Sarajevu!


Praćenje gledanosti medija "Galupovom" metodom prvi put kod nas\nCaruju Pink i "Porodično blago"\nZnatan broj gledalaca prati suđenja Slobodanu Miloševiću\nBEOGRAD - Najgledanija televizija ove godine u Beogradu je Pink, zatim slede BK i RTS 1 koji su po praćenosti blizu, a dosta ispod njih su RTS 2, B 92, Studio B i potom TV Politika i RTS 3 i Ju info, pokazalo je istraživanje "Galupovom" metodom koje je prvi put sprovedeno kod nas.\nOvom istraživanju podvrgnuto je 100 beogradskih domaćinstava sa prosečno 3,2 člana, odnosno 320 osoba različite starosti i pola. Na njihov TV prijemnik priključi se aparat koji meri praćenost kanala, ali i kratkotrajne prelaske na druge programe. Englesko-francuska kompanija "Tejlor Nelson Sofres" koja ovakva ispitivanja sprovodi u 22 zemlje sarađuje sa domaćom agencijom "Medijum indeks" čiji je plan da do jula ove godine istraživanjem pokrije celu Srbiju.\n- Građani Srbije gledaju televiziju prosečno tri i po do četiri sata što je slično kao i u većini evropskih zemalja. I pored brojnih programa, televiziju najmanje gledaju Švajcarci od svih evropskih naroda. Najviše vremena ispred TV ekrana, međutim, provode Rumuni - napomenuo je istraživač praćenja medija Toni Tejlor povezujući to i sa ekonomskom stabilnošću.\nTeleviziju najmanje gledaju deca, tinejdžeri i svi ispod 34 godine, a sredovečni pred malim ekranom provedu i po četiri sata.\nNajgledanijih deset emisija između 1. januara i 24. februara su "neprikosnoveno" "Porodično blago", "Dnevnik 2", serija "Kralj stočara", politička emisija "Rikošet", sve na RTS 1, najgledaniji film je bio "Zona pada", potom serija "Zagrli me čvrsto", zabavne emisije "Haj end" i "Siti" na Pinku, politička emisija RTS-a "Za i protiv" i "Vesti u 7" Studija B.\n- Zanimljivo je i da u periodu suđenja Slobodanu Miloševiću naglo raste gledanost B 92 i RTS 3, televizijama koje ga prenose - izneo je Srbobran Branković, direktor agencije "Medijum" koji je napomenuo da je ovaj način praćenja najpouzdaniji, da mnogo znači planerima programa, ali i oglašavačima, i dodao:\n- Posle "Porodičnog blaga" gledaoci se istog trenutka sele na BK ili Treći kanal, a Pink se najviše gleda oko 17, 20 i 23 sata, dok se RTS 1 prati ujutro i u 19.30, a STB se najviše gleda u 19 časova.\nPenzioni stručnjaci o tome kako ojačati domaći penzioni fond\nBor: Sindikat RTB-a podržao Đinđića\n16:34h Održan prvi kongres Sindikata tekstila, kože i obuće\n16:48h Dr Dušan Janjić o Solaninoj ideji saveza Srbije i Crne Gore\n18:59h Predloženim izmenama u Krivičnom zakonu, robija i za izbornu krađu\n17:14h Caruju Pink i "Porodično blago"\n17:27h "Glas" saznaje: Zakazana sednica VSO\n17:39h Zelene karte za još 18 zemalja\n17:52h Zoran Vučković iz Vrbe odstrelio 16 lisica


SNS i SPS očekuju ubedljivu pobedu – Info Centar Juga\nPredstavnici Srpske napredne stranke i Socijalističke partije Srbije u Leskovcu održali su zajedničku konferenciju za novinare, na kojoj su pored predsednika Gradskog odbora SNS u Leskovcu dr Gorana Cvetanovića govorili i potpredsednik Izvršnog odbora SNS-a, Dragan Stevanović i potpredsednik Socijalističke partije Srbije, Branko Ružić.\nPredsednik Gradskog odbora SNS-a u Leskovcu Goran Cvetanović kazao je da su se pre četiri godine Leskovac i Srbija nalazili u teškoj, gotovo bezizlaznoj situaciji i da su izbalansiranom politikom i napornim radom napravljeni veliki koraci napred.\n„Verujem da smo izbalansiranom politikom i napornim radom napravili velike korake napred. Danas naša država nije ista, u Srbiji je otvoreno preko 130 hiljada novih radnih mesta, otvoreno 55 novih fabrika, izgrađeno 138 kilometara auto puta, napravljeno novih 360 kilometara lokalnih puteva, rekonstruisano i napravljeno oko 360 škola, bolnica i ambulante. Siguran sam da bismo uradili još više da nismo zatekli teško stanje u budžetu. Zato danas smešno zvuče pokušaji pojedinih političkih partija da omalovaže naš rad. Pokušaji tih istih partija, koje su naš Leskovac i našu Srbiju doveli na ivicu propasti. Oni i dalje nemaju politički program, ne nude ništa sem uvreda na naš račun i račun Aleksandra Vučića koji je jedini imao hrabrosti da krene sa teškim reformama“, kazao je Cvetanović.\nPodrška Aleksandru Vučiću stiže i iz Socijalističke partije Srbije, čiji potpredsednik Branko Ružić kaže da očekuje pobedu zajedničkog kandidata za politički stabilnu, ekonomski razvijenu i socijalno pravednu Srbiju. Ružić je kazao da Vučićevi protivkandidati nemaju nikakav stav o važnim državnim pitanjima.\n„Ništa to njima nije interesantno, ali su oni pretendenti na mesto predsednika republike. Naravno da to oni nikada neće postati, ali ako već žele da glume te kandidate, bio bi red da se oko važnih državnih strateških pitanja izjasne jer je to u Ustavu jasno definisan okvir čime se bavi jedan predsednik države. Međutim, njima je stalo samo do fotelja, ali i do toga da izazovu nestabilnost i destrukciju govorima da će doći do neregularnosti na izborima kako bi izazvali potencijalnu političku nestabilnost“, kazao je Ružić.\nPredsednik Izvršnog odbora Srpske napredne stranke Dragan Stevanović kazao je da pobeda neće biti jednostavna i laka, ali će biti veličanstvena ukoliko cela kampanja bude tekla kao do sada.\nKonferenciji su prisustvovali i funkcioneri SNS-a i SPS-a iz Vlasotinca, Lebana, Bojnika i Medveđe.\nNedelja u znaku knjige\nPredsednik opštine Medveđa uputio čestitku pripadnicima muslimanske veroispovesti


„Boing 737“ pregazio muškarca na pisti u Teksasu - Sputnjik Srbija\n19:50 29 Septembar 2020\n09:36 09.05.2020 Preuzmite kraći link\nAvion „Boing 737“ prilikom sletanja na aerodrom u Ostinu u Teksasu usmrtio je jednog muškarca, prenose američki mediji. Pilot kompanije Sautvest Erlajns na letu iz Dalasa izvestio je kontrolni toranj, čim je dodinuo pistu, da na poletno-sletnoj stazi vidi osobu, navodi se u saopštenju Federalne uprave za vazduhoplovstvo.\nPortparol aerodroma Bris Dubi kaže da, za njih nepoznati muškarac, nije trebalo da bude na pisti i da će istraga pokazati kako se nesreća dogodila.\nNiko od putnika u avionu nije bio povređen prilikom incidenta, a na letelici je oštećen levi motor.\nAvionska nesreća u Turskoj: Jedan putnik poginuo, spasavanje u toku /video/


Svečano otvoreno "Božićno seoce kod Hrama" : Nadlanu.com\nSvečano otvoreno "Božićno seoce kod Hrama"\nObjavljeno 5. jan 2019. / 10:26:24\nNjegova Svetost patrijarh srpski gospodin Irinej je rekao na otvaranju da veruje da će manifestacija "Božićno seoce kod Hrama" obradovati mnoge građane Beograda, a posebno decu.\n"Ja vas sve pozdravljam mirom i blagoslovom Božijim, sa željom da ovaj veliki praznik koji je pred nama proslavimo kao Hrišćani pravoslavni, da se zajednički pomočimo novorođenom spasitelju da nam daruje ljubav, mir i slogu, Gradu Beogradu, našem narodu i svima ljudima sveta, posebno ljudima dobre volje", rekao je patrijarh koji je pre svečanog otvaranja u Kripti Hrama podelio božićne paketiće deci u organizaciji Verskog Dobrotvornog Starateljstva.\nSvečano otvaranje počelo je numerama u izvođenju Reprezentativnog orkestra Garde Vojske Republike Srbije i Policije Republike Srbije.\nNa glavnoj bini publiku je sjajnim koncertom oduševio Sanja Ilić i Balkanika.\nSvečanom otvaranju kao gost prisustvovala je i predsednica Skupštine Srbije Maja Gojković.\nBogat program na platou ispred Hrama Svetog Save biće nastavljen i narednih dana.\nDanas od 17h na Raspevanoj Božićnoj jelci nastupiće hor "Vrapčići", od 18h hor "Orlić", a od 20h na glavnoj bini Lena Kovačević i Filip Žmaher.\nNa Badnji dan, 6. januara, od 16h biće organizovano paljenje badnjaka na platou ispred Hrama, a Bdenije od 17h.\nIste večeri, u susret Božiću, organizovan je koncert narodne i tradicionalne muzike, na glavnoj bini od 19h, a nastupiće Snežana Đurišić, Marinko, Nikola i Marko Rokvić uz pratnju orkestra RTS-a.


Foto: Tim za socijalno uključivanje i smanjenje siromaštva / Promo\nTim za socijalno uključivanje i smanjenje siromaštva, u kojem radi ćerka ubijenog premijera Zorana Đinđića, Jovana, vraća se da radi pri Vladi Srbije, saznaje "Blic".\nTim će, međutim, raditi pri kabinetu premijerke Ane Brnabić, umesto da bude u okviru Republičkog sekretarijata za javne politike. Ova informacija je "Blicu" potvrđena i u Brnabićkinom kabinetu.\nTim je 1. marta otišao iz Vlade jer se nisu složili sa idejom da budu izmešteni kabineta potpredsednika Vlade.\nĐinđićeva ćerka ostaje bez posla pri Vladi?\nSudbina tima prvi Vladi Srbije u kome radi Đinđićeva ćerka i dalje NEIZVESNA\nReagujući na to, premijerka je predložila da se vrate, i ponudila im da to bude stavljeno pod njen delokrug.\nInače, tim radi već osam godina, broji 12 članova i u projekat koji vodi Švajcarska kancelarija za saradnju u Srbiji uložila je 4,2 miliona evra. Jovana Đinđić je u ovom timu poslednje dve godine. Prošle godine je stažirala u Grupi za socijalnu inkluziju pri Ministarstvu prosvete i nauke, pa se vratila u tim.\nNOVA ŠEŠELJEVA PROVOKACIJA Šešelj po zatvorima obilazi najgore zločince, ubice premijera Đinđića\nN Sve sami strucnjaci..\nJelena Bravo Jovana. Tata bi ti bio ponosan.


Brnabić: Prisluškivanje Vučića i njegove porodice praktično je državni udar – Borba\nBrnabić: Prisluškivanje Vučića i njegove porodice praktično je državni udar\nPredsjednica Vlade Srbije Ana Brnabić rekla je da ne zna ko je prisluškivao predsjednika Aleksandra Vučića, ali da je to bez sumnje neko ko je vršio visoku državnu funkciju, jer, kao je naglasila, takve kapacitete nema niko drugi.\nBrnabić isitče da nadležni rade svoj posao i da ona sa nestrpljenjem očekuje da dobije rezultate istrage.\n“Neko je zloupotrebio državne kapacitete u najgoru moguću svrhu, a to je, ako prisluškujete predsjednika države i članove njegove porodice, praktično državni udar”, rekla je Brnabić.\nOn je ustakla da je “sigurna da ćemo dobiti odgovor ko je to”.\n“Stalno se povlači da je Veljku Belivuku pomagao neko iz vrha države, ali osim nekoliko policajaca i jednog bivšeg načelnika policije, nije uhapšena nijedna “krupna zvrka””, rekla je Brnabić za Blic dodajući da se ne zna da li će se na ovome završiti jer su još “neki krupni igrači privođeni”.\nKako je precizirala, misli na Dijanu Hrkalović , ali da, kako je rekla, “ne bi prejudicirala ničiju krivicu, kao što nikoga ne bih abolirala prije vremena”.


SDP Bulajiću: Omogućite da Skupština funkcioniše\n“PARLAMENT NE OSTVARUJE SVOJU USTAVNU FUNKCIJU”\nU ime SDP-a Raško Konjević i Draginja Vuksanović Stanković obratili su se pismom potpredsjedniku Skupštine Strahinji Bulajiću u kome ga pozivaju da omogući da parlament funkcioniše u skladu sa Ustavom i osnovnim demokratskim postulatima.\nPodnaslov: “PARLAMENT NE OSTVARUJE SVOJU USTAVNU FUNKCIJU”\nTizer: U ime SDP-a Raško Konjević i Draginja Vuksanović Stanković obratili su se pismom potpredsjedniku Skupštine Strahinji Bulajiću u kome ga pozivaju da omogući da parlament funkcioniše u skladu sa Ustavom i osnovnim demokratskim postulatima.\n03.04.2022 - 14:02 | .\n03.04.2022 - 14:02\n“Crna Gora je jedina država u Evropi koja u ambijentu složenih sociekonomskih prilika, uzrokovanih globalnim dešavanjima, ima blokirane ključne institucije koje bi trebalo da zaštite sve njene građane od posljedica krize, kao i da obezbijedi potrebnu društvenu stabilnost. Parlament je mjesto koje u postojećim, specifičnim i gotovo vanrednim, okolnostima koje utiču na dva ključna aspekta života građana – socioekonomski i bezbjednosni, ima presudnu ulogu.\nDa je bilo minimuma odgovornosti u Skupštini su već trebalo da se održe rasprave i usvoje mnoge odluke, kako bi se adekvatno reagovalo na pogoršanje standarda građana kroz ubrzan rast cijena osnovnih životnih namirnica.\nTakođe, pogoršanje stanja bezbjednosti u državi i očigledno slobodno djelovanje raznih opskurnih pojedinaca i struktura koje žele destabilizaciju Crne Gore, a o čemu svjedočimo gotovo svakodnevno, dodatan su i poseban razlog za reakciju najvišeg zakonodavnog doma.\nUmjesto toga, potpredsjedniče Bulajiću, Vi ste odlučili da Vas sve to ne dotiče i da svoje partijske interese pretpostavite opštem društvenom interesu, ukupnoj stabilnosti i realnim životnim potrebama svih građana Crne Gore.\nPodsjećamo Vas da je Odbor za ekonomiju, finansije i budžet na sjednici održanoj 18. marta donio zaključak kojim Vas poziva da do kraja marta zakažete sjednicu Skupštine na kojoj bi se raspravljalo o izmjenama i dopunama Zakona o akcizama koje je podnijela SDP, kasnije i Vlada. Pored toga, i niza zakona koji su u skupštinskoj proceduri, zbog nezakazivanja Skupštine nije moguće usvojiti ni paket zakonskih mjera podrške građanima i privredi u uslovima krize.\nPred Skupštinom stoji i obaveza, da u bezbjednosno veoma delikatnom trenutku, ne dozvoli da odlazeća Vlada, suprotno volji građana i čvrstom proevropskom i proNATO opredjeljenju, suprotstavlja Crnu Goru našim EU i NATO partnerima, što ona već čini odbijajući da uvede sankcije Ruskoj Federaciji zbog agresije na Ukrajinu. Podsjećamo Vas i da ste direktno i grubo prekršili Poslovnik, odbijajući da do kraja marta mjeseca zakažete posebnu sjednicu Skupštine, posvećenu premijerskom satu i poslaničkim pitanjima.\nJednom riječju, Skupština ne ostvaruje svoju ustavnu funkciju, usljed čega trpe grđani, jer ste Vi odlučili da je zaključate i blokirate njen rad. Zbog svega navedenog, pozivamo Vas da budete elementarno odgovorni i omogućite da Skupština funkcioniše u skladu sa Ustavom i osnovnim demokratskim postulatima. Svaki drugi pristup može voditi daljem usložnjavanju i zaoštravanju političkih, ekonomskih i bezbjednosnih prilika u zemlji”.\nTagovi: Skupština Crne Gore, Socijaldemokratska partija SDP, strahinja bulajić\nIzborom pripadnice manje zastupljenog pola na čelo najvišeg zakonodavnog doma Crne Gore, poslata je snažna poruka brojnim pokretima žena u svijetu, kazala je ambasadorka Turske u Podgorici Songul Ozan u toku današnjeg susreta sa predsjednicom Skupštine Danijelom Đurović.\nPopović poslanici Demokrata: Najčešće smo prezime u CG, daj da sastavimo vaterpolo tim; Zdenka Popović: Tebi to bolje ide\nTokom sjednica Skupštine, po pravilu, uvijek dođe do šaljivih scena, a danas i do neobične ponude saradnje Liberalne partije Demokratama.\nNa inicijativu SDP-a: Šefovi poslaničkih klubova sjutra o Rezoluciji osude vojne operacije Rusije na Ukrajinu\nNa prijedlog Socijaldemkokratske partije sjutra će biti održan sastanak šefova klubova poslanika skupštinske većine oko Inicijative SDP da se u Skupštini usvoji Rezolucija osude ruske agresije na Ukrajinu. U pismu koje je poslato svim šefovima klubova parlamentarne većine, koje potpisuje predsjednica Kluba poslanika SDP-LP Draginja Vuksanović Stanković, navodi sljedeće: “Vjerujem da ste upozn...\nDamjanović: Sve spekulacije padaju u vodu, Prijedlog zakona o popisu povučen iz tehničkih razloga\nVlada je donijela odluku da iz skupštinske procedure povuče 26 prijedloga zakona iz tehinčkih razloga, kazao je danas u video obraćanju ministar finansija Aleksandar Damjanović. On je naveo da sve spekulacije padaju u vodu i radi se o tehničkom povlačenju, kako bi se najveći dio predloga tih zakona vratio u Parlament, ovog puta sa novim predlagačima jer je došlo do promjene ministara.\nDanas saslušanje Abazovića, Novovića, Kentere, Brđanina...\nOdbor za bezbjednost i odbranu obaviće kontrolno saslušanje čelnika bezbjednosnog sektora i glavnog specijalnog tužioca Vladimira Novovića o navodima Europola u vezi sa službenicima Uprave policije Petrom Lazovićem i Ljubom Milovićem.\nPopović poslanici Demokrata: Najčešće smo prezime u CG, daj da sastavimo vaterpolo tim; Zdenka Po...\nNa inicijativu SDP-a: Šefovi poslaničkih klubova sjutra o Rezoluciji osude vojne operacije Rusije...\nNa fotki iz 70-ih niko nije debeo ili oni nisu išli na more: Surova istina iz...\nUhapšen bivši vlasnik Formule 1 Berni Eklston\nNa fotki iz 70-ih niko nije debeo ili oni nisu išli na more: Surova istina iza kadra


Svakog maja već 20 godina unazad, u Simićevu, posetioci SFAS-a imaju priliku da uživaju u najlepšim koreografijama i pesmama, kojima se predstavljaju kulturno – umetnička društva iz Braničevskog i Podunavskog okruga. Ova manifestacija koja neguje tradiciju srpskog naroda održava se…\nOpširnije XX „SFAS“ U SIMIĆEVU: Prva nagrada Oreškovici\nOpština Žabari, Savet za bezbednost saobraćaja Opštine Žabari i Agencija za bezbednost saobraćaja organizovali su akciju podele 61 auto sedišta za bebe rođene u 2018. godini i prva tri meseca tekuće godine. Trideset posto novčanih kazni koje se…\nOpširnije Podeljena auto sedišta za decu\nPosetu Braničevskom okrugu u okviru kampanje „Budućnost Srbije“ predsednik Srbije Aleksandar Vučić započeo je u Žabarima, obilaskom radova na izgradnji stambenog objekta za izbegla i raseljena lica iz Bosne i Hercegovine i Hrvatske. Izgradnja stanova čija je ukupna…\nOpširnije Posetu Braničevskom okrugu predsednik Srbije započeo u Žabarima\nPosted on 16. oktobra 2018. by admin\nSvečanom akademijom održanoj u Osnovnoj školi „Dude Jović“ opština Žabari obeležila je Dan opštine i Dan oslobođenja u Drugom svetskom ratu. Piše: M. Veljković Ujedno, svečanom akademijom obeležena je i stogodišnjica od oslobođenja i završetka Prvog svetskog rata….\nOpširnije Jovan Lukić: Opština Žabari je opština u kojoj se neprestano radi i gradi\nPosted on 14. oktobra 2018. 16. oktobra 2018. by admin\nSvečanom akademijom obeležen je 8.oktobar, Dan oslobođenja i Dan Opštine Žabari. Skup je otvorio predsednik Skupštine opštine Dejan Adamović naglasivši da se obeležavanjem ova dva praznika oživljava sećanje na slavu i hrabrost ljudi sa ovog područja i odaje počast…\nOpširnije Dan Opštine Žabari\nU OPŠTINI ŽABARI: Prvacima na dar od Opštine\nPosted on 17. septembra 2018. 24. septembra 2018. by admin\nPredstavnici Opštine Žabari su i ove školske godine prigodnim poklonima obradovali sve prvake. U školskoj 2018/2019. godini u prvom razredu je 75 đaka, u dve matične škole na teritoriji Opštine Žabari. Svi su oni za uspešan početak dobili…\nOpširnije U OPŠTINI ŽABARI: Prvacima na dar od Opštine\nNaselje Oreovica u opštini Žabari praznik Veliku Gospojinu, tradicionalno slavi kao seosku zavetinu, ali i kao dan kada se, sada već po 14. put organizuje manifestacija Oreovačka šetnja. Organizatori ove menifestacije su KUD „Vojislav Ilić Mlađi“ i Centar…\nOpširnije Oreovačka šetnja 2018\nOpštini Žabari 5,5 miliona za podsticaj natalitetu\nPosted on 1. avgusta 2018. 28. avgusta 2018. by admin\nPredsednik opštine Jovan Lukić potpisao je ugovor sa ministarkom dr Slavicom Đukić Dejanović za dodelu bespovratnih sredstava za sufinansiranje mera populacione politike jedinica lokalne samouprave u Republici Srbiji u 2018.godini. U okviru projekta kojim je Opština Žabari konkurisala…\nOpširnije Opštini Žabari 5,5 miliona za podsticaj natalitetu


Širi izbor za nagradu Laza Kostić - Konkursi regiona\nŠiri izbor za nagradu Laza Kostić\nby KR 03/02/2011 17/03/2013 033\nU širi izbor za nagradu “Laza Kostić”, koja će biti dodeljena na 17. međunarodnom Salonu knjiga u Novom Sadu, ušlo je 11 naslova.\nŽiri je uvrstio u širi izbor knjige “Gospođa Olga” Radovana Belog Markovića (Evro Giunti), “Ključne reči” Simona Grabovca (Književna opština Vršac), “Acqua alta” Sanje Domazet (Zavod za udžbenike), “Moja tačna priviđenja” Dragana Jovanovića Danilova (Arhipelag), “Nedelja pacova” Vuleta Žurića (Laguna) i “Talog nedovršenog” Tanje Kragujević (Književna opština Vršac).\nU širem izboru su i knjige “Iza zatvorenih očiju” Milovana Marčetića (Biblioteka Stefan Prvovenčani Kraljevo), “Preživljavanje” Dragoslava Mihailovića (Zavod za udžbenike), “Ispod tavanice koja se ljuspa” Gorana Petrovića (Novosti), “Gospodska ulica” Ranka Risojevića (Matica srpska) i “Čovek koji je ubio Teslu” Gorana Skrobonje (Laguna).\nUži izbor biće objavljen 7. februara, a odluka o nagradi biće doneta 18. februara, dok će svečano uručenje biti 24. februara u okviru manifestacije “Dani Laze Kostića” na Novosadskom sajmu.\nNagrada se sastoji od diplome i novčanog iznosa od 150.000 dinara, a dodeliće je žiri koji čine Nenad Šaponja, Zoran Đerić i Đorđe Pisarev.\nNagrada se dodeljuje za knjige pisane u književnim žanrovima u kojima je stvarao Laza Kostić (poezija, proza, esej, drama i publicistika).\nKnjiževna manifestacija “Dani Laze Kostića” biće održana od 24. do 26. februara u okviru 17. Salona knjiga, koji traje do 1. marta.\nPosetioce Salona knjiga očekuje više hiljada naslova, a angažovanjem članica Srpskog udruženja izdavača i knjižara, koji će učestvovati u znatnom broju, biće obezbeđeni i specijalni popusti na kupovinu knjiga i organizovana gostovanja domaćih pisaca.\nU istom terminu održavaju se i 16. Izložba umetnosti “Art Expo” i Sajam obrazovanja “Putokazi”.\nProšle godine nagradu “Laza Kostić” dobila je Radmila Lazić za poetsku zbirku „Magnolija nam cveta itd.“, u izdanju Matične biblioteke „Svetozar Marković“ u Zaječaru.\nPrema odluci stručnog žirija, reč je o delu koje odiše oštrom poezijom ovog vremena na pesnički i žestok način.\nŽiri je odlučio da priznanje za izdavački poduhvat pripadne „Službenom glasniku“ u Beogradu, za ediciju „Velikani srpske književnosti“ u 20 knjiga autora Radovana Popovića.\nSpecijalne nagrade pripale su Zavodu za udžbenike u Beogradu i Srpskom kulturnom društvu „Prosvjeta“ u Zagrebu za „Sabrana dela Sime Matavulja“, kao i kući „Kairos“ u Sremskim Karlovcima za pesničku ediciju „Stražilovo“.\nSajt Novosadskog sajma je www.sajam.net


U Kinu stiglo 99 novih Erbasovih aviona - Kineski Radio Internacional\nU Kinu stiglo 99 novih Erbasovih aviona\nErbas je Kini isporučio ukupno 99 komercijalnih putničkih aviona 2020. godine, što predstavlja 17,5 odsto godišnjih globalnih isporuka tog evropskog proizvođača aviona, saopštila je kompanija Erbas Kina.\nKinesko tržište ima vitalnu ulogu u održavanju i vođenju globalne industrije civilnog vazduhoplovstva u oporavku nakon teškog udara izazvanog pandemijom kovida-19, dodaje se u saopštenju.\nIsporuke aviona podržale su kontinuirani rast kineske flote civilnog vazduhoplovstva i promovisale njen stabilan razvoj, navode iz Erbas Kine i dodaju da Erbas nastoji da osigura isporuku u potpunosti u skladu sa zdravstvenim i bezbednosnim propisima.\nStatistički podaci pokazuju da su u prvom tromesečju 2020. godine isporuke aviona na kinesko tržište predstavljale 6 procenata Erbasovih globalnih isporuka, da bi u četvrtom kvartalu taj udeo porastao na 25 odsto.\n"Kinesko tržište civilnog vazduhoplovstva pokazalo je svoju otpornost tokom pandemije. Dalo je samopouzdanje globalnim igračima vazduhoplovne industrije poput Erbasa", rekao je izvršni direktor Erbas Kine Džordž Su.\nTrenutno više od 1.900 Erbasovih komercijalnih aviona prevozi putnike na kineskom tržištu, pokazuju podaci Erbas Kine.


Manje od osam odsto komunalnih otpadnih voda se u Srbiji prečisti Sadržaj METALA UPOZORAVAJUĆI, a najviše nikla, hroma, arsena i cinka – Plodna Zemlja\nEkologija • Vode Srbije\nU Srbiji se pre ispuštanja u reke i jezera, zbog malog broja postrojenja, prečisti manje od 8% komunalnih otpadnih voda, a dodatni problem su vode koje ispušta privreda u istu kanalizacionu mrežu ili recipijente. Merenja pokazuju sadržaj metala u sedimentima reka u koncentracijama iznad graničnih vrednosti, i to najviše za nikl (33%), hrom (14%), arsen (9%), cink (8%), bakar (6%), olovo (6%) i kadmijum (4%). Kako bi se u što kraćem roku smanjilo zagađenje, neke od preporuka su da kompanije i lokalne samouprave zajedno grade postrojenja, da se u te svrhe obezbede podsticaji privredi i da se unapredi rad inspektora.\nPreporuke su deo analize stanja u ovoj oblasti, koju je sproveo NALED, a koja je predstavljena na vebinaru ,,Predstavljanje nalaza i preporuka za unapređenje sistema otpadnih voda u Srbiji”, završnom događaju u sklopu kampanje ,,Mesec voda” koju su lansirali NALED, Udruženje 3e i Mreža inspektora Srbije.\n“U Srbiji je, prema procenama, za zaštitu voda u narednih 16 godina, potrebno uložiti 5,4 milijarde evra. Najveći trošak je izgradnja postrojenja za prečišćavanje, a komplikuje i to što u borbi protiv zagađenja trenutno ne postoje stimulativne mere za privredu. Zato je finansijska podrška države ključna, posebno za mala i srednja preduzeća, kojima je pored novčane, neophodna još i savetodavna pomoć”, rekao je Srđan Gajić, predstavnik udruženja 3e, dodajući da deo problema gradovi i opštine mogu da reše i razvojem sopstvenih pogona za prečišćavanje.\n“Za nas je upravljanje otpadnim vodama jedno od najvažnijih pitanja zaštite životne sredine. Ratifikovan je sporazum sa Razvojnom bankom Saveta Evrope kojim su odobrena sredstva dovoljna da pokriju sve što smo dosad pripremili. Uskoro krećemo sa izgradnjom 20 do 30 postrojenja za prečišćavanje otpadnih voda. Verujem da ćemo značajne rezultate moći da vidimo već naredne godine”, rekao je pomoćnik ministra zaštite životne sredine Filip Abramović.\nIzgradnja postrojenja za preradu otpadnih voda u završnoj fazi u Leskovcu, Vrbasu, Raškoj, Kruševcu, Vranju, Aleksincu i Užicu\n“Uloga inspekcije je bitna, ali nema dovoljno inspektora da kontrolišu veći broj kompanija, a otežava i to što ne postoji baza podataka zagađivača. Neophodno je da se poveća broj inspektora, da se oni usavršavaju i podstiče saradnja između srodnih službi. Jačanje efikasnosti inspekcijskog nadzora treba osigurati i kroz adekvatnu kaznenu politiku”, poručila je Olivera Kikanović, inspektorka za zaštitu životne sredine iz Mreže inspektora Srbije. Dok neki privredni subjekti kod nas sprovode investicije koje spadaju u primere najbolje prakse i regionalno, dotle drugi nisu ni dovoljno upoznati sa obavezama koje imaju i koje im tek predstoje u funkciji zaštite voda. Privredni subjekti su dužni da svoje emisije usklade sa graničnim vrednostima najkasnije do 31. decembra 2025. godine.\nTagoviArsen Bakar Cink Hrom Jezera Kadmijum Kanalizacija Komunalne otpadne vode NALED Nikl Olovo Reke Zagađenje\nBOR, SIBIRSKI BREST, BELA TOPOLA Posađeno 630 sadnica na teritoriji opštine Žabalj


Sajber hronika, 30.06.2011, 11:41 AM\nDvadesetsedmogodišnji Kenet Džozef Lukas iz Los Anđelesa, osuđen je na zatvorsku kaznu u trajanju od 11 godina za organizovanje međunarodnog lanca fišing (phishing) prevara koji je, u saradnji sa egipatskim vlastima, FBI presekao 2009. godine.\nLukasu je zajedno sa još 52 osobe suđeno pred sudom u Los Anđelesu, a 46 njih je već osuđeno, uglavnom za finansijske prevare. Većinu njih unajmio je Lukas kako bi primali novac ukraden sa računa u SAD i dalje ga prosleđivali u Egipat. Lukas se izjasnio krivim po 49 tačaka optužnice, između ostalog za bankarske prevare, krađe identiteta, kompjuterske prevare i pranje novca.\nPrevarantska šema je funkcionisala na sledeći način: egipatski fišeri bi prikupljali lične podatke korisnika i prosleđivali ih svojim američkim saradnicima. Ovi ukradeni podaci su se kasnije koristili za pristup bankarskim nalozima i krađu novca, a deo plena bi se vraćao saradnicima u Egiptu.\nPrevaranti su slali fišing email-ove u kojima bi se sugerisalo primaocima da unesu podatke potrebne za pristup njihovim bankarskim nalozima, i to na lažne sajtove Bank of America ili Wells Fargo. Procenjuje se da je na ovakav način pričinjen gubitak od preko milion dolara.\nLukas će morati da provede 13 godina u zatvoru jer je kazni na koju je osuđen zbog fišing prevara dodata i zatvorska kazna u trajanju od 5 godina na koju je osuđen jer je gajio marihuanu u svojoj kući.\nOd preostalih optuženih za učešće u lancu prevara protiv dvoje su povučene optužbe, jedna osoba je proglašena nevinom, jedna je u bekstvu a poslednji je pristao da prizna krivicu.


Press Online :: Tehnologija :: U Italiji zabranjena upotreba mobilnih telefona u školama\nU Italiji zabranjena upotreba mobilnih telefona u školama\nItalijanske vlasti zabranile su korišćenje mobilnih telefona u učionicama, kako bi sprečili đake da muzikom sa telefona i snimanjem video kamerama ometaju nastavu\nNovim pravilima određeno je da decu koja se ne budu povinovala zabrani korišćenja telefona škole treba da disciplinuju kaznama od oduzimanja telefona, do zabrane polaganja završnih ispita.\nNova zabrana uvedena je posle niza incidenata u školama, koji su izazvali šok u italijanskoj javnosti.\nU novembru se na internetu pojavio video snimak, u kojem đaci jednog odeljenja maltretiraju vršnjaka ometenog u razvoju. Prošlog meseca đaci su se međusobno snimali dok su seksualno uznemiravali nastavnicu.\nMinistar obrazovanja Đuzepe Fjoroni rekao je da bi stroge sankcije trebalo primeniti u "slučajevima izuzetne i vanredne težine, u kojima kršenje pravila ima zakonske posledice ili ugrožava nečiju sigurnost".\nItalijanski list "Korijere dela sera" navodi da je Italija prva evropska zemlja koja je uvela zabranu korišćenja mobilnih telefona u školama.


Lekić: Đukanović uz talibane jedini trijumfuje u Avganistanu! - Kako Narod Kaže\nLekić: Đukanović uz talibane jedini trijumfuje u Avganistanu!\nautor KnK 18.08.2021, 07:47 1.5k Pregleda\nPredsjednik Crne Gore Milo Đukanović trenutno je jedini državnik koji zajedno sa Talibanima trijumfove zbog razvoja situacije u toj državi, saopštio je lider DEMOS-a Miodrag Lekić.\nPrema njegovim rečima, zaista deluje mučno kada, u ime Crne Gore, njen predsednik ili ne zna bilans jednog rata o kojem celi svet isto govori ili nastavlja tragikomičnu propagandu, valjda očekujući kao do sada, da će mu neko za servilnost uzvratiti podrškom.\n-Zaista je teško racionalno objasniti Đukanovićevu izjavu o – kako kaže – ostvarenim rezultatima na planu stabilnosti i mira u Avganistanu. Naime, zvuči neverovatno da u trenutku opšteg haosa, uvođenja islamskih zakona u Kabulu i drugim gradovima Avganistana, od strane talibana, u trenutku kada se u svim zemljama koje su imale trupe u Avganistanu, uključujući i SAD, govori o poraznom bilansu tog 20- ogodišnjeg rata, Đukanović u stanju potpunog otuđenja od realnosti, saopštava lični ponos zbog očiglednog i već priznatog savezničkog promašaja.\nNažalost, dosta je mučno da u ime Crne Gore njen predsednik ili ne zna bilans jednog rata o kojem celi svet isto govori ili nastavlja tragikomičnu propagandu, valjda očekujući kao do sada, da će mu neko za servilnost uzvrati podrškom. Očigledno psihologija koncepta Crne Gore kao banana države ucenjenih lidera se nastavlja-ocenio je Lekić.\nPrethodni članak Trojica Albanaca pretukli Srbina u Severnoj Mitrovici!\nSledeći članak Pentagon: Američki vojni komandanti u kontaktu s talibanima oko evakuacija\nPentagon: Američki vojni komandanti u kontaktu s talibanima oko evakuacija\n“Zapanjujuća brzina”: Merkel komentarisala situaciju u Avganistanu\nTalibani osvojili Kabul\nDramatično obraćanje generalnog sekretara UN-a\nNemačka neće pomagati Afganistanu ako talibani uvedu šerijatski zakon\nTrojica Albanaca pretukli Srbina u Severnoj Mitrovici!


Patrijarh: Sedimo na svojoj stolici - Dnevni list Danas\nDruštvo Patrijarh: Sedimo na svojoj stolici\nPatrijarh: Sedimo na svojoj stolici\nSedimo na svojoj stolici i želimo mir sa svima, rekao je u božićnom intervjuu TV Hram poglavar Srpske pravoslavne crkve (SPC), patrijarh Irinej.\n2Piše: DanasOnline 03. januara 2018. 17.53\nU intervjuu se navodi i da je poznat stav Crkve o Kosovu i Metohiji, ali i da još nije vreme da poglavar Rimokatoličke crkve poseti Srbiju.\nbozic, patrijarh irinejBeograd\n03. januara 2018. u 20.46\nAko drzava Srbija odrzava prijateljske odnose sa zemljama koje su nas bombardovale zasto ne bi to isto ucinila i nasa crkva sa crkvama tih drzava.Ako se ne varam nasa crkva nas je ,i danas nas uci da prastamo pa se pitam zasto i ona i ljudi koji je vode ne bi trebali to isto da cine.Dobrodoslicu Papi treba pozeleti ako je ,a nadam se da jeste,iz prijateljskih razloga.\n05. januara 2018. u 10.32\nOvaj vaš patrijarh i dalje mentalno živi u srednjem veku. Niste mogli naći nekoga ko se može uklopiti u društvo 21 veka?


Jeftini letovi iz Fesa - Avio karte Fes - eSky.rs\nAvio karte iz Fesa\nPretražite letove iz Fesa\nProverite najbolje prilike za letove iz Fesa\n✔ Postoje li posebne ponude za letove iz Fesa na eSky.rs?\n✔ Mogu li se pobrinuti za osiguranje prilikom rezervacije leta iz Fesa?\n✔ Ako rezervišem let iz Fesa, mogu li da rezervišem ujedno i smeštaj?\n✔ Koje avio-kompanije nude letove iz Fesa?\nBudite sigurni, da na eSky.rs ponuda letova iz Fesa uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije iz Fesa\nJeftini letovi do Maroka Jeftini letovi iz Maroka Jeftini letovi za El Hosejmu Jeftini letovi iz El Hosejme Jeftini letovi za Kampinu Grande Jeftini letovi iz Kampine Grande\nJeftini letovi do Komora Jeftini letovi iz Komora Jeftini letovi do Torreon Francisco Sarabia Jeftini letovi od Torreon Francisco Sarabia


Do novog posla uz pomoć platforme Jobiri – Bankar.me\nSeptember 29, 2021 BANKE, Članci, CRNA GORA, PLANETA, POSAO I KARIJERA, SVE VIJESTI Leave a comment\nOvaj digitalni kouč zasnovan je na vještačkoj inteligenciji (AI) koji je prisutan na italijanskom tržištu od 2014. godine, a zastupnik za Crnu Goru je firma Minuta Consulting.\nAlgoritmi platforme Jobiri omogućavaju kandidatima da za 5 minuta kreiraju svoj CV uz pomoć 600.000 dostupnih fraza, pripreme se za razgovor za posao zahvaljujući Mock intervju opciji sa preko 250 pitanja koja mogu biti postavljena na razgovoru za posao, kao i da odgledaju 145 video lekcija sinhronizovanih na crnogorski jezik koje će im pomoći da naprave svoj akcioni plan kad je traženje posla u pitanju.\nNa platformi se mogu naći i oglasi za posao sa više regionalnih sajtova za zapošljavanje čineći tako ponudu kompletnom i jedinstvenom.\nPodsjećamo da je Hipotekarna banka investicijom u pristup ovoj digitalnoj platformi podržala Univerzitet Crne Gore i Karijerni centar u pružanju podrške studentima u povezivanju sa poslovnim svijetom.\nOsim za nezaposlene pojedince, platforma sadrži niz korisnih instrumenata i za institucije kao što su karijerni centri, škole, univerziteti, agencije i biroi za zapošljavanje ali i poslodavci odnosno kompanije koje brinu o svom poslovnom imidžu i koriste usluge platforme za employer branding, oglašavanje radnih mjesta i selekciju kandidata.\nPOJMOVIHipotekarna Banka Jobiri\nPrevious Milatović: Nova Vlada nije povećavala akcize na gorivo\nSljedeći Razvoj digitalnih mreža nove generacije u Crnoj Gori uz podršku EU


Tanjug 23. septembra 2021. 11:19\nNJUJORK – Direktor Svetskog programa za hranu (WFP) upozorava da 16 miliona ljudi u Jemenu „maršira prema gladi“ i da će se porcije hrane za milione ljudi u toj ratom razorenoj zemlji smanjiti u oktobru, ako ne stignu nova finansijska sredstva.\nDirektor WFP-a Dejvid Bizli je na sastanku na visokom nivou o humanitarnoj krizi u Jemenu rekao da su Sjedinjene Američke Države, Nemačka, Ujedinjeni Arapski Emirati, Saudijska Arabija i drugi donatori, pojačali finansiranje kada je WFP ostao bez novca ranije ove godine i „zbog toga smo sprečili glad i katastrofu“, prenosi agencija AP.\nDodao je da WFP-u ponovo ponestaje novca i da će se, bez novih sredstava, smanjiti obroci za 3,2 miliona ljudi u oktobru i za 5 miliona do decembra.\nNa virtuelnoj konferenciji održanoj 1. marta, čiji su domaćini bili Švedska i Švajcarska, generalni sekretar Ujedinjenih nacija Antonio Gutereš apelovao je za upućivanje pomoći u iznosu od 3,85 milijardi dolara za Jemen u ovoj godini.\nAli donatori su obećali manje od polovine iznosa, tačnije 1,7 milijardi dolara, što je šef UN-a nazvao „razočaravajućim“.\nU poslednjih šest meseci, ukupan iznos je porastao na nešto više od polovine potrebnog iznosa.\nNa jučerašnjem sastanku na visokom nivou, na marginama godišnjeg sastanka Generalne skupštine UN-a, prikupljeno je oko 600 miliona dolara, prema podacima Evropske unije, koja je zajedno sa Švedskom i Švajcarskom bila domaćin zasedanja.\nDirektor dobrotvorne organizacije „Oksfam“ u Jemenu Muhsin Sidikej pohvalio je donatore i izrazio nadu da će sredstva biti brzo stavljena na raspolaganje humanitarnim organizacijama.\n„Međutim, ponovo je nekoliko međunarodnih donatora stavilo ruke u džepove, dok ostatak sveta gleda kako Jemen sve više tone u glad, siromaštvo i jos mračniju budućnost“, rekao je on.


Politika privatnosti - Bebili\nOva pravila se odnose na informacije koje su prikupljene na našem sajtu bebili.rs. Pitanja i odgovori ispod Vam pružaju informaciju o tome koju vrstu informacija prikupljamo od Vas, kako smo zaštitili podatke, kako koristimo te informacije i koji izbor imate o tome kako da koristimo Vaše informacije.\nSajt bebili.rs zadržava pravo da menja pravilnik u bilo koje vreme tako da je poželjno da povremeno proverite pravilnik kako biste bili upućeni u najnovije izmene pravilnika.\nMožemo prikupljati lične informacije, kao što su ime i prezime, e-mail adresa, fizička adresa, broj telefona, datum rođenja i pol deteta i to kada: poručujete putem našeg sajta, putem telefona, socijalnih mreža ili kada sačuvate podatke na našem sajtu, prijavite se za primanje promotivnog materijala putem e-maila, newslettera ili učestvovanjem u takmičenju, promociji ili istraživanju.\nNeke od ličnih informacija koje prikupljamo kao što su ime i prezime, adresa, broj telefona, e-mail adresa su neophodni kako bi se napravila porudžbina, odgovorilo na Vaše zahteve ili kako bismo Vas kontaktirali u vezi sa Vašom porudžbinom ukoliko je neophodno. Ostale informacije koje zatražimo nisu obavezne i ne morate ih pružiti, ali nam pomažu u pružanju adekvatnih sugestija i ponuda u zavisnosti od Vaše istorije kupovine, godina deteta itd.\nMožemo koristiti informacije koje nam date za različite namene kao što su: obrada porudžbine, povraćaj ili zamena robe; da Vas kontaktiramo za nove proizvode, servise, specijalne promocije ukoliko ste se prijavili da učestvujete; u učenju o Vašim željama prilikom kupovine kako bi poboljšali sajt, proizvode i servise i iskustvo prilikom kupovine.\nPoslednji put ažurirana: 23.09.2017


Sarena strana - datum: 2019-07-20 KONCERT FOLK ZVIJEZDE U BUDVANSKOJ DISKOTECI U NEDJELJU\nJedna od najvećih balkanskih muzičkih zvijezda, Svetlana Ceca Ražnatović nastupiće u nedjelju 21. jula u budvanskoj diskoteci Top Hil. Njeni nastupi koji su nezaobilazni tokom ljetnje sezone na Top Hilu broje na hiljade posjetilaca pa i ne čudi veliko interesovanje i rezervacija karata mjesecima unaprijed. Ona će crnogorskoj publici ali i svim gostima iz regiona i dijaspore kao i uvijek do sad prirediti pravi spektakl pjevajući svoje najveće hitove.\nSvoj nastup u ovoj popularnoj diskoteci prije par noći imao je i tvorac trepa i R’n’B-a sa ovih prostora, Rasta. Na veliko iznenađenje svih prisutnih, specijalni gost večeri bila je Sandra Afrika, koja je otpjevala sa Rastom njihov čuveni hit „SOS”.A.Š.\nDnevne novine „Dan” u saradnji sa diskotekom Top Hil poklanja dva puta po dvije karte za Cecin koncert 21. jula. Podatke (ime, prezime i broj telefona) sa naznakom Karte za Top Hil je potrebno poslati na mejl adresu zabava@dan.co.me


Vesti > BiS Reciklažni centar nagradio sugrađane\nBiS Reciklažni centar nagradio sugrađane\nU novogodišnjoj akciji prikupljanja električnog i elektronskog otpada, Reciklažni centar "Božić i sinovi" nagradio je troje najvrednijih Pančevaca.\nKompanija je, u duhu svoje delatnosti i društveno odgovornog poslovanja za koje je treći put nagrađena od strane Privredne komore Srbije, odlučila da nagradi troje sugrađana koji u poslednjoj nedelji godine koja je za nama predaju na reciklažu električni i elektronski otpad u najvećoj vrednosti.\nPančevac Prvomir Petrovački dobitnik je prve nagrade u novogodišnjoj akciji odlaganja elektronskog i električnog otpada. Osim njega, još dvoje nagrađenih dobilo je vaučere za kupovinu nove tehničke robe. Kako je prilikom dodele nagrada rekao Petrovački, o prirodi brine već četrdeset godina. Odrastao je kraj Tamiša i Dunava, a prikupljanje i sortiranje otpada za reciklažu sastavni je deo njegovog boravka u prirodi.\nReciklažni centar "Božić i sinovi" se tokom cele godine bavi edukacijom o načinima pravilnog odlaganja elektronskog i električnog otpada, a Pančevci tokom čitave godine mogu da odlože električni i elektronski otpad u sedištu kompanije u Ulici Maksima Gorkog 2 ili u Reciklažnom centru u Omoljici. Poslednjih sedam meseci EE otpad se otkupljuje od građana, pa tako svi oni koji odluče svoje stare uređaje predaju na reciklažu BiS-u, dobijaju novčanu nadoknadu po važećem cenovniku Reciklažnog centra.\nRukovodilac Božidar Potkonjak naglasio je da Reciklažni centar „Božić i sinovi” radi već sedam godina. Ove godine od države nije dobio novac koji po zakonu pripada reciklerima.\n- Novac se uplaćuje, ekološka taksa se uplaćuje, namenjena je reciklerima, a ne isplaćuje se reciklerima i ona je od polovine ove godine, ukidanjem Fonda za zaštitu životne sredine, prosleđena Ministarstvu finansija i to su sada budžetska sredstva. Imamo informacije da će početkom 2014. ponovo da se osnuje Fond i da će nastaviti sa uplatama, rekao je Božidar Potkonjak, rukovodilac Reciklažnog centra „Božić i sinovi”.


Faktor | Izetbegović: Imat ćemo milion vakcina u naredna dva do tri mjeseca\n08.04.2021. / 15:23\nUskoro, kako kaže, imat ćemo vakcine iz programa EU for Health, te je zbog toga u posljednjih dana obavio razgovore sa predstavnikom EU-a u BiH Johannom Sattlerom.\n- Na taj način mislim da ćemo imati milion vakcina u sljedeća dva do tri mjeseca. To je već onda jedna masovnija vakcinacija - rekao je Izetbegović.\nOsim o vakcinama, Izetbegović je nakon današnje sjednice Doma naroda govorio o aferi "Respiratori" tvrdeći da niko u BiH nije do sada umro na tom respiratoru jer opslužuju relativno lakše pacijente.\nOčekuje da nakon godinu afere "Respiratori" nadležni organi kažu "šta je s tim respiratorima".\n- Imaju veoma kontroverzne priče i to se koristi za jednu neutemeljenu, po meni, kampanju za postizanje političkih ciljeva na jednoj najbolnijoj temi. Veoma je neljudski i ružno i nekorektno koristiti strah i paniku ljudi da bi se neki politički poen pribrao - rekao je Izetbegović.


„Poput hipersonične rakete“: Misteriozan crn objekat u obliku trougla na kalifornijskom nebu /video/ - Sputnjik Srbija\n01:16 13 Maj 2021\n20:35 06.04.2021 Preuzmite kraći link\nVideo snimak navodnog fenomena objavljen je na Jutjubu, a verodostojnost snimka nije odmah potvrđena.\nBloger je naglasio i kako se čini da se objekat rotira i podseća na hipersoničnu raketu Američkog ratnog vazduhoplovstva, s tim što ovaj objekat lebdi i kreće se vrlo sporo.\n„Rotira se, zaustavlja i okreće u drugom smeru. Kao da se osvrće da obuhvati pun opseg pogleda. Ovo je apsolutno NLO, ali zašto dozvoljava da ga primetimo – to se svi pitaju“, naveo je Varing.\nOn je dodao i da navodna vanzemaljska letelica možda nadzire pandemiju virusa korona i imunizaciju ljudi kako bi procenio budući razvoj situacije, prenosi Sputnjik internešenal.\nNeki korisnici društvenih mreža koji su komentarisali Varingov video, međutim, smatraju da je leteći objekat verovatno balon.


I policajci iz Srbije tragaju za stradalim turistima\nBrodolom na Dunavu\nMUP Srbije angažovao je pet spasilačkih čamaca i 30 ronilaca Žandarmerije i pripadnika Uprave granične policije koji svakodnevno vrše pretragu Dunava na teritoriji Srbije s ciljem eventualnog pronalaska stradalih južnokorejskih državljana u nesreći na Dunavu u Budimpešti 19. maja, izjavio ministar unutrašnjih poslova Srbije Nebojša Stefanović.\nOn je na sastanku sa južnokorejskim ministrom spoljnih poslova Gang Gjong-hva istakao da je sa ovom potragom upoznato i lokalno stanovništvo kako bi pomoglo i podijelilo informacije sa policijom, ukoliko uoče neko tijelo, saopšteno je iz MUP-a Srbije.\nStefanović je upoznao južnokorejsku ministarku i sa argumentima Srbije koji nedvosmisleno ukazuju zašto samoproglašeno Kosovo ne može postati član Interpola.\nOn je naveo da je taj zahtjev u suprotnosti sa osnovnim pravilima Interpola i da dovodi do politizacije ove profesionalne policijske organizacije.\nMinistar spoljnih poslova Republike Koreje Gang Gjong-hva zahvalila se na pomoći koju Srbija pruža nakon tragičnog događaja u Budimpešti i istakla da će oni znati da cijene sve što srpska policija radi u potrazi za stradalima.\nIzvučeno još tijela iz Dunava\nZa devet ljudi se i dalje traga\nBRODOLOM ODNIO 19 ŽIVOTA: Izvučeno još tijela iz Dunava\nTragedija u Mađarskoj\nIdentifikovano sedam nastradalih u Dunavu


Poraz plavo-belih u Valjevu za kraj takmičenja u sezoni 2020/21 | OKK Beograd\nSjajna igra plavo-belih za važan trijumf na gostovanju u Zemunu\nEkipu OKK Beograda čeka teško gostovanje, rival zemunska Mladost\nRaspored mečeva 4. kola Košarkaške lige Srbije\nKošarkaši OKK Beograda su danas na gostujućem parketu pretrpeli osamnaesti poraz u poslednjem susretu sezone 2020/21. Plavo-beli su odmerili snage sa ekipom Metalca koja je slavila rezultatom 91:72 (19-20, 25-12, 21-21, 26-19).\nDanas je u susretu poslednjeg 30. kola Košarkaške lige Srbije ekipa OKK Beograda gostovala u Valjevu gde je odmerila snage sa ekipom Metalca i pretrpela osamnaesti ovosezonski poraz. Plavo-beli su bili bolji rival samo u prvoj četvrtini, nakon čega je domaći tim preuzeo kontrolu nad utakmicom i izborio važnu pobedu u borbi za opstanak.\nNajbolji u redovima domaćina bili su Marko Bajić (20p, 3sk, 4as, 3uk, 2blk), Nikola Stefanović (13p, 4sk, 5as, 2uk, 3blk), Zoran Paunović (13p, 4sk, 2as) i Dušan Radosavljević (11p, 8sk, 2uk), dok su se u redovima plavo-belih istakli Mladen Vujić (24p, 6sk), Nikola Đurišić (15p, 3sk, 2as, 1uk), Marko Stojadinović (9p, 5sk, 1uk) i Marko Brekić (8p, 2sk).\nPrevPlavo-beli gostuju u Valjevu u poslednjem ovosezonskom kolu\nRaspored utakmica OKK Beograda u KLS – Sezona 2021/22Next


Ivanjica proslavila dan opštine – Info LIGA\nPredsednik opštine Ivanjica, Zoran Lazović, čestitao je sugrađanima Dan opštine podsećajući na najvažnije aktivnosti koje je aktuelna vlast sprovela u prethodnih godinu dana. Od kapitalnih projekata izdvojio je gasifikaciju Ivanjice, izgradnju Dijaliznog centra, rekonstrukciju zgrade Medicine rada, adaptaciju atarskih i nekategorisanih puteva u saradnji sa vojskom, izgradnju četvrtog vrtića u Ivanjici… VIDEO:Rezultati rada lokalne samopuprave opštine Ivanjica 2016/17\nU revijalnom delu programa povod proslave Dana opštine prisutni su imali priliku da vide KUD ’’Doma kulture’’, gradski hor ’’Iva vocalis’’ i koncert Zemunskog kamernog orkestra.\nPromocija knjige posvećena čuvenoj lekarskoj porodici Spasović, pod nazivom ’’Porodica u belim mantilima’’ planirana je za subotu kada će i škole svojim programom obeležiti Dan opštine.\nIvanjica: Ko će da nas brani ako bude rata? (ANKETA)\nNext story Malinari traže od Vučića cenu od 225 dinara ili slede totalne blokade\nPrevious story Porodica Jovičinac se uselila u novi dom


Tu Ima Zvuka spotom najavljuju novi EP i promociju | Rockomotiva\nPočetna Magazin Banzai Tu Ima Zvuka spotom najavljuju novi EP i promociju\nNovosadski punk rock bend Tu Ima Zvuka objavio je spot za pesmu “Filadendroni” kojim najavljuju svoj drugi EP, “Mašine treba da rade, a ljudi da misle”.\nOvaj EP će biti objavljen u formi CD-a u petak, 13. aprila, kada će biti održana i koncertna promocija ovog izdanja u Novom Sadu. Lokacija održavanja je dom b-612 (Miletićeva 40), početak svirke zakazan je za 21h, ulaz će biti 200 dinara, a kao gosti će to veče nastupiti i dva novosadska benda srodnog žanra.\n- Ovo je tehnički drugi spot benda, ali prvi rađen sa konkretnom idejom kako treba da izgleda i pozadinskom pričom. U potpunosti je rađen u DIY duhu i ‘štapom i kanapom’, a mnoge ideje su došle tokom samog snimanja. S obzirom na uslove mi smo i više nego zadovoljni krajnjijm rezultatom. U ulogama, ali i u tehničkoj realizaciji spota učestvovali si prijatelji benda koji se i ne kreću mnogo po punk rock sceni, već su okupljeni u sportsko-pivopijskom udruženju “Kićovi Slabinci”. Ovom prilikom im se zahvaljujemo na volji i utrošenom vremenu, poručuju momci iz Tu ima zvuka.\nTu ima zvuka je sa radom počeo krajem 2014. godine i u prvoj postavi je na jesen naredne godine snimljen EP “Svaki takav dan” i održano nekoliko koncerata, među kojima su i oni sa bendovima čiji rad je direktno uticao na zvuk benda. Tokom leta 2016. dolazi do bitnih promena u postavi benda i tada je započet rad na pesmama koje će se naći na predstojećem EP-ju. “Mašine treba da rade, a ljudi da misle” će sadržati pet pesama koje su pisane od jeseni 2016. do proleća 2017, snimane krajem prošle godine u Socijala Studios na Pejićevim salašima nadomak Novog Sada, a u ulozi producenta našao se Pedericco Rashiid.\n„Bootleg“ izdanja kao deo nezaobilazne mitologije rock muzike\nAndrija – Čudo


QR kod placanje, Placanje QR kodom, QR kod bankarstvo Srbija, Placanje QR kodom u Srbiji | Tech | Uređaji\nPlaćanje pomoću QR koda u svim domaćim prodavnicama samo što nije | Smartlife RS\nPlaćanje pomoću QR koda u svim domaćim prodavnicama samo što nije 0 Podeli Podeli na facebook Podeli na twitter Podeli na viber Pošalji na mail\nSkeniramo QR kod i platimo telefonom - brže i lakše, nego do sada, a i ekološki je!\nGrađani Srbije uskoro će moći da među prvima u Evropi u svakoj prodavnici u zemlji plate robu skenirajući svojim telefonima QR kod sa proizvoda.\nReč je o nastavku širenja mreže usluga instant plaćanja, što je posebno važno za trgovce, koji će na ovaj način istog trenutka dobiti novac za prodatu robu, umesto da čekaju po nekoliko dana, kako je to inače slučaj kada se plaćanje obavlja karticama, kažu za Tanjug u Narodnoj banci Srbije.\nQR kod je unapred generisan kod, koji sadrži određene informacije ili u ovom slučaju omogućava vezu terminala za plaćanje (na kojem je QR kod prethodno generisan), mobilnog telefona i aplikacije u njemu na takav način da je moguće nešto platiti skeniranjem tog QR koda mobilnim telefonom.\nDa bi QR kod plaćanje funkcionisalo neophodno je da ga podržava banka korisnika, koja nudi neku od usluga mobilnog plaćanja i bankarstva, ali i objekat, odnosno prodavnica u kojoj korisnik treba da obavi plaćanje.\nKorišćenje QR koda za plaćanje u načelu ubrzava kupovinu, smanjuje količinu "živog novca" u opticaju, ali ima i dodatni podsticaj, koji se tiče ekologije. QR kod za plaćanje bilo kojeg računa moguće je dostaviti korisniku iz bilo koje kompanije direktno u telefon, na mejl ili drugim eletronskim putem, tako da štampanje računa nije potrebno. QR kod sadrži sve informacije o samom računu i ujedno omogućava i plaćanje, ali tek nakon što to budu podržavale i aplikacije domaćih banaka za plaćanje.\nO korišćenju QR koda za plaćanja u Srbiji\nŠirenjem novih usluga u oblasti "e-plaćanja" smanjuje se količina keša u opticaju što je praksa u brojnim razvijenim zemljama sveta. Za lidera po tom pitanju smatra se Švedska, koja je zacrtala plan da do 2023. godine postane društvo bez gotovine.\nKada je reč o plaćanju skeniranjem QR koda, u Narodnoj banci Srbije kažu za Tanjug da je pri kraju ceo postupak "instalacije" ovakvog načina plaćanja. "Reč je o nečemu što je i za Evropsku uniju praktično tek u planu, dok naša zemlja na ovom sistemu plaćanja uveliko radi", ističe viceguverner NBS Dragana Stanić.\nNBS je 2018. godine uvela mogućnost instant plaćanja u Srbiji, pa se transferi novca mogu obavljati tokom 24 časa, sedam dana u nedelji, 365 dana u godini i to za sekundu ili dve. U Srbiji se svakog meseca izda najmanje 15 miliona računa, za struju, telefon, infostan i druge usluge koje građani plaćaju.\nPlaćanje telefonom, odnosno skeniranjem QR koda, samo je jedan od načina da se izbegne dugo stajanje u redovima ispred šaltera, ukazuje Vladimir Vasić generalni sekretar Udruženja banaka Srbije (UBS). Kada je reč o sigurnosti ovog tipa plaćanja, Vasić kaže da su UBS i NBS zajedno ustanovili pravila šta tačno treba da sadrzi Klju ar kod te da se ceo sistem oslanja na iskustva, praksu, domaće i međunarodne zakone. "S obzirom na to da Srbija želi da uđe u EU i većina naših zakona i sistema zaštite se oslanja na standarde koji postoje u EU", objašnjava Vasić i napominje da su banke u zemlji spremne za plaćanje skeniranjem Kju ar koda.\nSvakoj državi je u interesu da ima što manje gotovine jer upotreba keša, osim rizika da bude ukraden, zahteva skupe procedure čuvanja, transporta, skladištenja... Nacionalna strategija Republike Srbije za mala plaćanja 2019 - 2024, između ostalog, predviđa duplo veći rast elektronskog i mobilnog bankarstva u zemlji.\nBroj plaćanja karticama na internetu u prošloj godini bio je devet miliona u Srbiji što je za milion više u odnosu na 2018. godinu. Najviše plaćanja bilo je na domaćim sajtovima, odnosno online prodavnicama, oko 4,7 miliona. Kada je reč o bezgotovinskom plaćanju, za samo godinu dana, od sredine 2018. do polovine prošle godine, uvećan je broj postterminala za 13 procenata, odnosno za oko 10 hiljada.\nU Sjedinjenim Američkim Državama negotovinska plaćanja zauzimaju 80 odsto svih finansijskih transakcija. Vlade mnogih zemalja u zapadnoj Evropi donose zakone kojima se gotovina skoro u potpunosti isključuje iz opticaja. Lideri u tome su skandinavske zemlje Norveška, Danska, Švedska i Finska gde plastične bankarske kartice više ne predstavljaju najsavremeniju tehnologiju za bezgotovinsko plaćanje.\nJoš neke stvari, o kojima će kasnije biti više reči...\nPlaćati QR kodom za klasičnu kupovinu bilo bi frustrirajuće iskustvo, zamislite da skenirate sami sve što stavite na kasu iz korpe supermarketa, ukoliko se radi o skeniranju pojedinačnih proizvoda, pa se nadamo da će ovo biti rešeno nekim objedinjenim kodom, koji će se generisati na kraju kupovine, kako bi bilo potrebno skenirati samo jedan kod.\nTrenutno, kod nas je moguće platiti neke od računa (telefon, kablovska, internet i drugi) skeniranjem QR koda, ali je ta situacija drugačija od kompanije do kompanije, kao i od banke do banke, odnosno zavisi direktno od usluga mobilnog bankarstva.\nPlaćanje QR kodom deluje ne samo zanimljivo i ekološki, deluje i vrlo moderno, čak toliko u ovom trenutku da i sami ne znamo šta bismo sve mogli da očekujemo od ovo usluge u Srbiji, koja je definitivno jedan od vidova plaćanja iz budućnosti.\nKoliko vi znate o plaćanju QR kodom, imate li iskustva s tim?\nplaćanje nbs bankarstvo Mobilni telefoni Pametni telefoni


Nove informacije o No More Heroes 3 stižu ove nedelje - PLAY!\nNove informacije o No More Heroes 3 stižu ove nedelje\nMarvelous Entertainment je u saopštenju za gejming medije najavio da će Grasshopper Manufacturer studio ove nedelje organizovati strim koji će se fokusirati na njihov novi naslov No More Heroes 3. Igru će prezentovati njen kreator Goići ‘’Suda51’’ Suda, popularni japanski voditelj Mafia Kađira i virtualna jutub persona Shiro Botan.\nPrenos bi trebao da krene 8. aprila oko dva popodne po našem vremenu a na njemu nećemo samo saznati nove detalje o igri već ćčemo imati priliku i da vidimo kako izgleda gemplej u igri. No More Heroes 3 je najavljen ekskluzivno za Nintendo Switch 27. avgusta a Trevis Tačdaun će nas verovatno još jednom voditi u sumanutue avanture dok se probija ka vrhu galaktičkog ranga superheroja. Glavni negativac je Prince FU sa svojih deset ubica, a ovo već zabavno zvuči.\nDirektan prenos možete gledati ovog četvrtka na ovom linku.\nRelated Items:Marvelous Entertainment, No More Heroes 3, stream


Izraelski premijer potvrđuje predanost miru\nSpecijalni američki izaslanik za Bliski istok, Džordž Mičel\nSpecijalni američki izaslanik za Bliski istok, Džordž Mičel, sastao se danas sa izraelskim premijerom Benjaminom Netanjahuom da bi razmotrio predlog Sjedinjenih Država da Izrael produži delimičnu zabranu izgradnje naselja na Zapadnoj obali na 60 dana, u zamenu za bezbednosne i druge garancije.\nNavodeći izvore bliske izraelsko-palestinskim mirovnim razgovorima, američki i izraelski mediji izveštavaju da viši američki zvaničnici već upoznaju sa detaljima pomenutog predloga izraelske lidere, među kojima je i ministar odbrane Ehud Barak.\nU saopštenju posle razgovora sa Mičelom, Netanjahu je rekao da je posvećen sklapanju mirovnog sporazuma s Palestincima. Međutim, nisu saopšteni bilo kakvi detalji u pogledu pretnje palestinskog predsednika Mahmuda Abasa da će istupiti sa pregovora.\nMičel će se do kraja nedelje sastati i sa Abasom i drugim arapskim liderima u regionu, sa zadatkom da hitno izdejstvuje nastavak mirovnih razgovora. Palestinski predsednik je izjavio da će odluku o eventualnom napuštanju razgovora doneti iduće nedelje, posle konsultacija sa Arapskom ligom. Netanjahu je izjavio da će se sastati sa Abasom idućeg meseca u Parizu.\nU saopštenju iz premijerove kancelarije, navodi se da će se oni sastati na poziv francuskog predsednika Nikole Sarkozija.


Od Nove godine 80 odsto odbitka na porez na dobit | Nova Ekonomija\nAna Brnabić FOTO:@EUICBGD\nSve vlade na Zapadnom Balkanu imaju ogromnu odgovornost da privrede zasnovane na investicijama transformišu u ekonomije zasnovane na inovacijama i starta-povima.\nTo je izjavila premijerka Srbije Ana Brnabić u Sofiji na Evropskom start-ap samitu.\n"Pravni okvir je važan. Digitalizacija vlade i uprave važna je i stimulativna za start-apove", rekla je Brnabićeva, ukazavši i na značaj novih podsticaja.\nU tom kontekstu, navela je da Srbija radi na izmeni poreskih okvira i da će, ako one i budžet prođu skupštinu, od Nove godine postojati 80 odsto odbitka na porez na dobit za kompanije koje ulažu u inovacije.\n"Nadam se da ćemo privući kompanije. Tu je i pristup finansiranju i to je naš fokus za 2019. Koncept otvorenih podataka vrlo je stimulativan koncept za start-apove i doneli smo zakon o elektronskom pravljanju", rekla je srpska premijerka.\nOna je, međutim, upozorila i da nigde na Balkanu ne postoji kultura preduzetništva.\n"Mladi žele posao ili u javnom sektoru, jer smatraju da je sigurniji, ili u velikim kompanijama, i veoma malo dece će u školi reći da želi da bude preduzetnik, kao što je slučaj u Izraelu. Zato je uveden predmet preduzetništva u školama", dodala je Ana Brnabić.\nNavela je i da će onaj koji završi školu i otvori svoj posao, u prvoj godini rada biti oslobođen poreza. "Možete da probate svakako, ako uspete, odlično za preduzetnika, ali i za državu", istakla je premijerka Srbije.\nUkazala je i da "vlada ne zna sve i najbolje", i da zato treba da korača lagano, jer ne sme da se meša u taj sektor, već da sluša i pomaže.


U Zagrebu je svečano obilježen početak važnog projekta koji će Agenciji za plaćanja u poljoprivredi, ribarstvu i ruralnom razvoju omogućiti provođenje reformi evropske poljoprivredne i ribarstvene politike.\n•Počeo je projekt tehničke pomoći IPA 2011 "Jačanje kapaciteta hrvatske Agencije za plaćanja u pripremi za nove ZPP i ZRP reforme".\n•Projekt će trajati dvije godine i u potpunosti pripremiti javnu upravu i institucije za provođenje reformi Zajedničke poljoprivredne politike (ZPP) i Zajedničke ribarstvene politike (ZRP) u Hrvatskoj te ostvarivanje ciljeva Evropske unije.\n•Ugovaratelj projekta je konzorcij predvođen institucijom CSI Piemonte, a KING-ICT je dio konzorcija koji će realizovati ovaj zahtjevni zadatak.\n•Ugovoreni budžet projekta iznosi 1,419.860,00 eura, od čega se 90% finansira iz programa IPA, a 10% finansira Republika Hrvatska.\nUlaskom u EU Hrvatska je preuzela Zajedničku poljoprivrednu politiku Evropske unije (ZPP EU) koja je zamijenila dotadašnji nacionalni sistem potpora u poljoprivredi. Hrvatska je tako od 1. jula 2013. godine preuzela zakonodavstvo EU u svim područjima poljoprivredne politike, od proizvodnih standarda, potpore proizvodnji, mjera za regulaciju tržišta poljoprivrednih proizvoda do mjera potpora ruralnom razvoju.\nKao i u svim zemljama članicama EU, u Hrvatskoj fondove operativno provodi Agencija za plaćanja u poljoprivredi, ribarstvu i ruralnom razvoju (APPRRR) koja je po točno određenim kriterijima uspostavila Integrirani administrativni i kontrolni sistem (IAKS) preko kojeg sve zemlje članice EU zaprimaju, obrađuju i kontroliraju direktna plaćanja poljoprivrednicima.\nUspostava tog sistema bila je uslov za zatvaranje pristupnih pregovora s EU, a informacijski sistem Agencije za plaćanja uvelike je finansirala Evropska unija kroz PHARE, CARDS i IPA projekte – do sada je riječ o više od 126 miliona kuna.\nNovi izazov: reforma evropske poljoprivredne politike i prilagodba sistema Agencije za plaćanja\nNakon opširne reforme Zajedničke poljoprivredne politike EU koja se odnosi na period od 2014. do 2020. godine, Agencija za plaćanja je obvezna implementirati nekoliko različitih prilagodbi informacijskog sistema. Reforma uključuje prelazak na nove mjere ruralnog razvoja te brojne novitete u direktnim plaćanjima poljoprivrednicima (ozelenjavanje, program mladih poljoprivrednika, smanjenje plaćanja velikim gospodarstvima, ukidanje kvotnog režima i sl.).\nKako bi Agencija započela s provođenjem reformirane Zajedničke poljoprivredne politike, ali i Zajedničke ribarstvene politike EU te mogla isplatiti potpore, što joj je osnovna funkcija, nužna je prilagodba informacijskog sistema Agencije, čemu doprinosi upravo započeti IPA projekt tehničke pomoći.\nFirma KING ICT bila je dio konzorcija, zajedno s firmama Ekotoxa i Sinergise, koji je implementirao projekt tehničke pomoći IPA 2007 „Jačanje kapaciteta Agencije za plaćanja“ kojega je finansirala Evropska unija. KING ICT je u saradnji s hrvatskim i inostranim partnerima implementirao sistem za dodjelu, praćenje i kontrolu plaćanja poljoprivrednicima te proveo edukaciju o upotrebi sistema za više od 600 zaposlenika Agencije za plaćanja u poljoprivredi, ribarstvu i ruralnom razvoju.\nU okviru projekta provedena je i informativna kampanja za poljoprivrednike o Zajedničkoj poljoprivrednoj politici, za koju je Agencija za plaćanja prošle godine osvojila drugo mjesto Evropske komisije u kategoriji komuniciranja s javnosti - CAP Communication Awards (Nagrade za komunikaciju o Zajedničkoj poljoprivrednoj politici), u konkurenciji od 118 projekata.


Srbija | Antikvarne-knjige.com POČETNA\nDuhovni život Srba u Vojvodini – Dr Radoslava M. Grujića\nIzvor: Srpsko bibliofilsko društvo Istorijsko društvo u Novom Sadu, pre nešto više od sedam decenija, želelo je da obeleži dva velika događaja iz istorije srpskog naroda: 20 godina od oslobođenja i kraja Prvog svetskog rata i 250 godina od Velike seobe Srba 1690. godine. Zato je Skupština društva, 1938. godine, donela odluku da izda četiri [...]\nKnjige su svedok istorije i putokaz za budućnost. Za svaki rat su potrebne dve strane, a u slučaju svetskog sukoba i više. Austrougarska je pre svoje propasti i totalnog raspada u svoje granice inkorporirala mnoge slovenske zemlje, čiji su stanovnici velikom većinom imali udela u Prvom svetskom ratu kao njeni vojnici. Neki su to smatrali neizbežnim [...]\nGde se se čuva Miroslavljevo jevanđelje\nKao nekada u samoći biblioteke manastira Hilandara, danas Miroslavljevo jevanđelje mir pronalazi duboko pod zdanjem Narodne biblioteke Srbije na Vračarskom platou. Jevanđelje je preživelo više od osam burnih vekova i prevalilo na desetine hiljada kilometara od mesta gde je nastalo do onog gde se danas čuva, a uskoro ga čeka još jedno preseljenje. U vlasništvu [...]\nNa lokalitetu Pločnik pronađena najstarija metalurgija na svetu\nMeđunarodni tim arheologa započeo je danas arheološka istraživanja na lokalitetu Pločnik kod Prokuplja, koja finansira britanska vlada. Istraživanja se vrše u okviru projekta “Razvoj metalurgije u Evroaziji”, a istraživački savet Velike Britanije za umetnost i društvene nauke obezbedio je pola miliona funti za istraživanje na ukupno tri lokacije u Srbiji. Na ovom projektu učestvuju srpski, [...]\nRudnik ima sve uslove da se proglasi za Arheološki park jer su tu i ostaci fresaka iz srednjovekovnog perioda, ocenila direktorka Zavoda za zaštitu spomenika kulture u Kraljevu Gordana Gavrić. Arheološka istraživanja na Rudniku ukazuju na prilike srednjevekovne Srbije, a pronađeni su i ostaci predrimske civilizacije, mada je sve to još u fazi ispitivanja, rekao [...]\nStrana 1 od 51234...»Poslednja »


OPREMA ISPROBANA NA KUKURUZU | Agroservis\n> OPREMA ISPROBANA NA KUKURUZU\n- Ovo je trenutno najvažnija investicija naše kompanije, naša prva grinfild fabrika i ponosni smo što smo prvi od semenskih kuća Vojvodinu prepoznali kao optimalan region za proizvodnju semena, rekao je prilikom polaganja kamena temelјca u martu direktor KVS za Srbiju Suad Kumbarlić. Sada je već završena prva faza izgradnje Centra za doradu semena, koji se nalazi na 15 hektara u Industrijskoj zoni kraj Fabrike za preradu soje „Sojaprotein”.\n- Počeli smo s probnim radom u prvoj polovini septembra, a od 25. septembra proizvodnja teče maksimalnim kapacitetom. Imajući u vidu da je proces rada veoma složen, da je oprema kuplјena od više najbolјih svetskih proizvođača, trebalo je sve uštimati - kaže šef Centra za doradu semena KVS u Bečeju Srđan Popov - Tapavički. - Zadovolјni smo što je sve prošlo bez većih problema i zastoja u doradi semena kukuruza, a sada nam predstoji isti posao, sušenje, čišćenje, tretiranje i pakovanje semena u male vreće sa suncokretom,


Halilović se susreo sa delegacijom UNDP-a - Klix.ba\nBiH Halilović se susreo sa delegacijom UNDP-a\nHalilović se susreo sa delegacijom UNDP-a\n10.11.2007. u 15:10\nUsmjerimo našu dalju suradnju na još efikasniji rad, koji će biti u funkciji građana u BiH - kazao je ministar za ljudska prava i izbjeglice BiH Safet Halilović tokom susreta u Sarajevu s delegacijom Razvojnog programa UN (UNDP), saopćeno je iz kabineta ministra.\nU delegaciji su bili regionalna direktorica UNDP-a za Evropu Kori Udovički, rezidentna predstavnica UNDP-a u BiH Christine McNab i njen zamjenik Stefan Priesner.\nTokom razgovora rečeno je da je dosadašnja veoma dobra saradnja Ministarstva za ljudska prava i izbjeglice BiH i UNDP-a bila fokusirana na pomoć povratnicima, izgradnju institucionalnih kapaciteta posebno u lokalnim zajednicama, te u jačanje gender komponente u okviru Ministarstva za ljudska prava i izbjeglice BiH.\nUdovički je kazala da postoje mogućnosti proširivanja aktivnosti u lokalnoj zajednici odnosno da vjeruje da se može raditi u svakoj općini u BiH.\nZajedničke projekte Ministarstvo za ljudska prava BiH i UNDP trenutno realiziraju u više od 120 općina u BiH.\nSugovornici su se složili da postoje mogućnosti za unapređenje saradnje u najmanje četiri prioritetene oblasti i to deminiranju u svrhu povratka, elektrifikaciji povratničkih naselja, nastavku pomoći Srebrenici i jačanju Agencije za ravnopravnost spolova BiH. Posebno je apostrofiran problem elektrifikacije jer oko 4.000 povratnika u prosjeku pet godina živi bez električne energije. Prvi put je Vijeće ministara BiH, na prijedlog ministra Halilovića, donijelo odluku o izdvajanju oko deset miliona KM u naredne tri godine za rješavanje tog problema.\nPredstavnici UNDP-a obećali su pomoći u pronalaženju sredstava za elektrifikaciju povratničkih naselja.\nTroje povrijeđenih 135\nprije 14h 17m 54\nSuživot i mir 320\nprije 11h 9m 132\nprije 20h 56m 159\nPotvrđeno za Klix.ba 126\nprije 14h 41m 142\nNovi komesar za Klix.ba 228\nprije 19h 9m 89


03.05.2019 u 10:53\n„Industrija motora Rakovica” u stečaju ponuđena je na prodaju kao pravno lice, a ukupna imovina, koja se pored Beograda nalazi i na Zlatiboru, procenjena je na 2,93 milijardi dinara. Agencija za licenciranje stečajnih upravnika prodaju IMR-a zakazala je za 31. maj, a do tada je moguće podneti pisane ponude. Imovinu IMR-a u Rakovici čine sedam hala s 15 objekata mašinogradnje i sedam magacina koji se prostiru na 75.000 metara kvadratnih, samački hotel na 1.600 metara kvadratnih, upravna zgrada, infrastrukturni objekti i vlasništvo nad Institutom IMR. Deo imovine su i izdvojeni proizvodni kompleks u opštini Čajetina, jedan u mestu Šljivovica, koji se nalazi na sedam hektara i 84 ara, a drugi u zlatiborskom mestu Ljubiš. Uz ove nepokretnosti, imovina IMR-a su i celokupna oprema\n30.04.2019 u 09:20\nAktivnost kineskih fabrika porasla u aprilu\nAktivnost kineskih fabrika porasla je u aprilu uprkos tarifnom ratu sa Vašingtonom, pokazala su dva istraživanja objavljena danas, što su novi znaci da je usporavanje druge najveće svetske ekonomije možda dotaklo dno i da kreće uzlaznom linijom. Fabrička aktivnost je u aprilu slabije porasla u odnosu na prethodni mesec, ali je bila bolja nego u februaru, kada su pokazatelji o proizvodnji pali na trogodišnji minimum, izveštava agencija AP, prenosi Tanjug. „Najgore usporavanje kineske privrede s kraja 2018. i početka 2019. godine je završeno”, naveo je u izveštaju Bil Adams iz grupacije za finansijske usluge PNC. Mesečni indeks menadžera nabavke, koji izračunava magazin Kajksin, iznosio je u aprilu 50,2 poena u odnosu na martovskih 50,8 poena na skali od 100 bodova. S druge\n18.04.2019 u 19:58\nVučić se sastao predstavnicima „Bari Kalebo” grupe\nPredsednik Srbije Aleksandar Vučić sastao se sa delegacijom kompanije Bari Kalebo koju je predvodio generalni direktor kompanije Antoan de Sen Afrik, ističući da je izuzetno zadovoljan i ponosan što može da u Srbiju dočeka kompaniju koja je izvozno orijentisana i lider u prehrambenoj industriji. „Ne samo da će Bari Kalebo dovesti vrhunsku tehnologiju i ekspertizu u našu zemlju, već i investicije i nova radna mesta. Srbija će pružiti svu neophodnu podršku da ovaj poduhvat uspe”, istakao je predsednik Vučić, saopštila je Služba za saradnju s medijima predsednika Srbije, prenosi Tanjug.\n18.04.2019 u 10:56\nPredsednik Sindikata „Zastava oružje” vraćen na posao\nDragan Ilić, predsednik Sindikalne organizacije „Zastava oružje”, kome je 9. aprila 2019. godine uručena Odluka o otkazu Ugovora o radu i zabranjen ulazak u fabriku, vraćen je na posao, saopštila je ova sindikalna organizacija. Odluku o stavljanju van snage Odluke o otkazu Ugovora o radu, doneo je direktor „Zastava oružja” Mladen Petković, koji je doneo i odluku o otkazu. Time je uvaženi argumenti koji je pravni tim sindikata uputio nadležnima. Savez samostalnih sindikata Kragujevca zahvaljuje svim sindikatima iz zemlje i inostranstva, kao i svima drugima, koji su pružili podršku Draganu Iliću i našim nastojanjima da se predsednik jedne od akciono najsposobnijih sindikalnih organizacija vrati na posao i obavlja dalje svoju funkciju u ime radnika koji su ga izabrali.\nUništena fabrika opet traži kupca\nŠabac – Agencija za licenciranje stečajnih upravnika, kao stečajni upravnik preduzeća „Zorka – Obojena metalurgija“, oglasila je prodaju celokupne imovine ove jedine preostale fabrike iz sistema Holding kompanije „Zorka“ u Šapcu, čija je vrednost procenjena na 372 miliona dinara. Ko u zatvorenoj koverti napiše najveći iznos postaće, bar na papiru, vlasnik velikog broja nekretnina na prostoru od oko 15 hektara, a otvaranje ponuda zakazano je za 19. april u podne, u Centru za stečaj u Beogradu. „Zorka – Obojena metalurgija“, svojevremeno perjanica šabačke hemijske industrije, nalazi se u stečaju od 2015. godine, a ovo je treći javni poziv stečajnog upravnika, pošto se na prva dva, raspisana prošle godine, nije javio niko. Na prodaju su jednospratna upravna zgrada sa halom ćelija,\n22.03.2019 u 11:49\nHrvatska i Slovenija da plate za preseljene srpske fabrike\nPokret obnove Kraljevine Srbije (POKS) pozvao je danas državni vrh da zvanično pokrene postupak da Hrvatska i Slovenija isplate obeštećenje za fabrike koje su prenete iz Srbije u te republike od 1948. do 1955. godine. „Komunisti su iz Srbije izmestili 76 fabrika u Hrvatsku i Sloveniju, a danas su sve informacije o tome rasvetljene kroz dokumente koje je objavila CIA. Srbija bi danas bila ekonomska sila regiona, kao i u doba kada je bila kraljevina, da nije sistemski slabljena i uništavana”, ističe se u saopštenju. „Mi danas tražimo da nam se na pošten način isplati obeštećenje za oduzetu industriju, koja je Hrvatskoj i Sloveniji donela više stotina milijardi evra prihoda tokom prethodnih decenija”, izjavio je narodni poslanik i predsednik POKS Žika Gojković. Osim fabrika, iz pet gradova\n10.03.2019 u 13:42\nRadnički savet „Folksvagena” protiv novog pogona u istočnoj Evropi\nBerlin - Radnički savet Folksvagena izjasnio se protiv novog pogona u istočnoj Evropi. Folksvagen trenutno planira izgradnju novog proizvodnog pogona istočnoj Evropi, za koji se bori više zemalja. Prema pisanju nemačkog dnevnika „Bild am Zontag”, Radnički savet će na sednici Nadzornog odbora na proleće glasati protiv ovog projekta. Radnički savet smatra da ne postoji potreba za investicijom od više od milijardu evra. To telo, koje zastupa zaposlene u kompaniji, mišljenja je da postojeći proizvodni pogoni u Evropi nisu u potpunosti iskorišćeni. Prema „Bildu”, koji se poziva na interne dokumente, Folksvagen analizira 10 lokacija u Rumuniji, Srbiji, Bugarskoj i Turskoj za izgradnju novog pogona. Plan je da se otvori novi pogon u kojem bi od 2022. trebalo da krene proizvodnja. Prema ranijim


Poziv na jedinstvo pravoslavnih – mojKontakt portal – Radio Televizija Kontakt\nPoziv na jedinstvo pravoslavnih\nSrpski patrijarh Irinej rekao je da je patrijarh vaseljenski Vartolomej doputovao u Srbiju sa važnim zadatkom – da da svoj “vaseljenski pečat proslavi” 17. vijekova od donošenja Milanskog edikta.\n“Naš dom je i vaš dom i došli ste svojima”, poručio je poglavar Srpske pravoslavne crkve, dočekavši u Beogradu vaseljenskog patrijarha Vartolomeja koji će sa brojnim drugim pravoslavnim poglavarima učestvovati na centralnoj manifestaciji.\nPrema njegovim riječima, ovo okupljanje treba da doprinese jedinstvu, prije svega u pravoslavnoj crkvi, kao i približavanju i upoznavanju i sa drugim predstavnicima hrišćanskih crkava i njoj najbližih religija.\nPatrijar vaseljenski Vartolomej, koji je danas stigao u Beograd, rekao je novinarima da na ovim prostorima, kao i u drugim zemljama svijeta, nisu svi građani prihvatili duh vjerske tolerancije.\nOn je naglasio da se to može konstatovati iz “strašnih vijesti iz svijeta o gonjenju hrišćana, ali i iz prethodnih događaja na području Balkana”.\nVaseljenski patrijarh je podsjetio da je Milanski edikt uveo duh vjerske tolerancije kako bi prestalo gonjenje hrišćana i time preusmjerio tok istorije, omogućivši procvat hrišćanske civilizacije.\nOn je rekao da je došao u posjetu sestrinskoj crkvi i prijateljskom srpskom narodu i da se zaista osjeća kao kod svojih.\nVaseljenski patrijarh, kojeg je na aerodromu “Nikola Tesla” dočekao i ministar spoljnih poslova Srbije Ivan Mrkić, prvi je po časti među pravoslavnim poglavarima u svijetu i njegova puna titula glasi arhiepiskop Konstantinopolja, Novog Rima i vaseljenski patrijarh.\nNjegovo sjedište je u Fanaru, predgrađu Istambula, nekada poznatom pod nazivom Konstantinopolj, po rimskom vladaru koji je donio Milanski edikt, a pod duhovnom vlašću vaseljenske patrijaršije je Sveta gora.\nDanas će u Beograd stići i ruski patrijarh Kiril, te više poglavara i predstavnika pravoslavnih crkava koji će prisustvovati centralnoj svečanosti obilježavanja 1.700 godina Milanskog edikta.\nCentralnoj proslavi, koja će biti održana u nedjelju, 6. oktobra u Nišu, prisustvovaće i visoka delegacija Vatikana i drugih crkava.\nDodik: Srpska je institucionalno i politički stabilna\nSrpska se neće odreći svojih prava


Mali: Još nije vreme za izjave o Savamali - KRIK\nGradonačelnik Beograda Siniša Mali povodom optužbi premijera da iza rušenja u Savamali stoje najviši organi vlasti u gradu, izjavio je da ceni rad istražnih organa, ali još nije vreme za izjave.\nMali se sinoć pojavio na prijemu u ambasadi Rusije povodom obeležavanja dana državnosti u društvu premijera Aleksandra Vučića i novinarima „Danasa“ rekao da će se obratiti javnosti kada bude imao šta da kaže o ovom slučaju.\nOn je juče izostao sa proslave gradske slave, a nije odgovarao na pozive novinara KRIK-a koji su želeli da mu postave pitanja u vezi sa optužbama premijera Vučića. Premijer je pre dva dana rekao da iza rušenja u Savamali stoje najviši organi gradske vlasti u Beogradu, ali nije želeo da imenuje odgovorne.\n„Mislim da je njihov motiv bio najčistiji, da su hteli da obezbede najčistiji prostor, čisteći nešto od kriminalaca”, objasnio je Vučić.\nNa pozive novinara KRIK-a juče i prekjuče nije odgovarao ni gradski menadžer Goran Vesić, koji je juče takođe izostao sa najavljene konferencije za novinare.\nObjekti u Hercegovačkoj ulici u Savamali srušeni su u izbornoj noći 25. aprila, a do danas tužilaštvo nije pokrenulo istragu.\nGradske vlasti su nakon rušenja negirale povezanost sa događajem, a premijer Vučić je deseta dana posle rušenje rekao da je siguran da država ne stoji iza rušenje, „a ako stoji neko taj je kompletan idiot i taj treba da odgovara“.\njun 10, 2016 u 22:24\ndosta vise prica i nagadjanja i mislim da ste vi najvise krivi kao oni koji su istrazivali, istrazite da li su srusrni objekti imali dozvolu ili ne i stavite tacku na medjusobne optuzbe. Ako nisu imali dozvole odobravam rusrnje ali ne vreme i nacin. Toliko .


Beogradski festival dokumentarnog i kratkometražnog filma u Domu omladine Beograda - Put u Art magazin\nBeogradski festival dokumentarnog i kratkometražnog filma u Domu omladine Beograda\nMar 20, 2018 - Vizual\nMartovski festival – Beogradski festival dokumentarnog i kratkometražnog filma biće održan po 65. put, od 28. marta do 1. aprila 2018. godine. U organizaciji Doma omladine Beograda, sa Markom Popovićem, rediteljem i producentom, kao umetničkim direktorom i Bobanom Jevtićem, dramaturgom, kao specijalnim savetnikom, naš najstariji filmski festival nastavlja da podstiče razvoj domaće filmske proizvodnje.\nPored projekcija filmova visokog umetničkog kvaliteta, u takmičarskim kategorijama i revijalnom delu programa, Martovski aktivno prati savremene tokove u filmskoj umetnosti i tehnologiji, te nastavlja sa stvaranjem prilika za susret domaćih filmskih autora sa potencijalnim producentima i distributerima, bitnim ljudima iz sveta filma, kako bi im predstavili film koji su upravo završili, projekat koji je u fazi razvoja ili ideju za koju tek traže podršku. Prošle godine Martovski je kao mesto susreta omogućio da nekoliko domaćih filmova bude otkupljeno za prikazivanje na evropskim televizijama i da nastavi svoj život na evropskim festivalima.\nOve godine organizujemo tri predstavljanja važnih regionalnih i svetskih producentskih kuća, kao i promociju velikog istočnoevropskog filmskog fonda podrške, u želji da budemo platforma preko koje će domaći dokumentarni, kratki igrani, animirani i eksperimentalni filmovi nastaviti razvoj, čini nam se, velikih potencijala.\nŠta je to što razlikuje video produkciju VICE od drugih i zašto je nove generacije tako dobro razumeju i vole? O tome kako biraju likove i teme za svoje priče, kako produciraju dokumentarce u više od 60 zemalja i koje su mogućnosti za dalju saradnju sa domaćim filmskim autorima, u subotu 31. marta od 16č u Klubu Doma omladine govoriće kreativni direktor VICE-a Aleks Miler, vodeći autor VICE-a Srbija Galeb Nikačević i glavni urednik VICE-a u Srbiji Daniel Bukumirović.\nI najveći regionalni producent dokumentarnog programa, Al Jazeera Balkans, predstaviće domaćim filmskim profesionalcima i producentskim kućama mogućnosti za saradnju. Programska producentkinja Lejla Dedić 30. marta od 19č u Klubu Doma omladine približiće domaćim autorima kakve filmske priče i filmski stilovi su od interesa za Al Jazeeru i kakvi modeli saradnje ove TV kuće sa eksternim produkcijama postoje, omogućavajući tako insajderski uvid u programsku koncepciju Al Jazeere.\n“Ex Oriente Film” je međunarodni program za obuku dokumentarista koji podržava razvoj i finansiranje kreativnih dokumentarnih filmova iz srednje i istočne Evrope. Rad se zasniva na tronedeljnim radionicama sa obezbeđenim smeštajem tokom devetomesečnog perioda. Svake godine bira se do 12 projekata kojima se pruža pomoć širokog spektra stručnjaka iz oblasti filma, s tim što se svaka radionica bavi različitim fazama razvoja projekta. Učesnici dobijaju konkretna uputstva o razvoju teme, narativa i vizuelnog stila svojih projekata, strategiji finansiranja i distribucije, kao i pronalaženju međunarodnih partnera. Kristina Bartošova iz Ex Oriente fonda biće gost 65. Martovskog festivala, i održaće prezentaciju 31. marta od 14č u Klubu Doma omladine Beograda.\nUčešće u svim prezentacijama je besplatno, kako za filmske profesionalce i studente filmskih škola, tako i za filmske entuzijaste i ljubitelje sedme umetnosti.


Nezadovoljni jer nemaju bolnicu\npostavio Milan Kurucić, 28.02.2021.\nIstraživanje „Ocena efikasnosti institucionalnog odgovora na pandemiju kovida 19 u multietničkim zajednicama u Sandžaku/jugozapadnoj Srbiji i na jugu Srbije“, koje su od oktobra 2020. do januara 2021. godine sproveli Akademska inicijativa „Forum 10“ iz Novog Pazara i SeConS, grupa za razvojnu inicijativu, u osam gradova i opština ovih multietničkih i siromašnijih delova zemlje, pokazuje da su građani uglavnom nezadovoljni načinom na koji su lokalne institucije odgovorile na pandemiju.\nIspitanici iz Preševa i Bujanovca naglasili su probleme proistekle zbog toga što niti imaju bolnicu niti dovoljno sanitetskih vozila za transport u druge sredine.\nAlbanci iz ove dve opštine nisu rado odlazili na lečenje u Vranje i Niš i zbog toga što tamo nema lekara albanske nacionalnosti. Jezička barijera se i u ovom slučaju pokazala kao značajna, te su mnogi Albanci iz Preševa i Bujanovca radije išli na Kosovo da se leče. Postoji, međutim, značajna razlika u oceni lokalnih vlasti između opština na jugozapadu i jugu Srbije.\nIspitanici iz Bujanovca i Preševa nešto povoljnije ocenjuju rad lokalnih vlasti, dok su oni iz šest gradova i opština jugozapadne Srbije (Novi Pazar, Sjenica, Tutin, Prijepolje, Priboj, Nova Varoš) bili mnogo kritičniji. Ispitanici iz Preševa pohvalili su proaktivnu ulogu predsednika opštine Preševo Šćiprima Arifija, koji je i sam bio oboleo i lečio se u KBC Niš.\nZapazili su da je odgovor lokalnih vlasti bio dobar ako se uporedi sa malim budžetima kojima raspolažu Bujanovac i Preševo.\nIspitanici iz ove dve opštine uglavnom su zadovoljniji radom lokalnih štabova za vanredne situacije, kao i informisanjem građana na lokalnom nivou.\nBilo je i zamerki pre svega zbog toga što u štabovima nije bilo predstavnika civilnog sektora.Ispitanici u obe multietničke sredine smatraju da centri za socijalni rad nisu bili dovoljno angažovani tokom pandemije, ali je Preševo opet tu izuzetak.\nOva siromašna većinsko albanska opština finansijski je pomagala svojim socijalno ugroženim građanima obolelim od kovida.\nTokom leta kada je bio drugi talas, svadbe su bile zabranjene u restoranima, ali je bilo svadbi po kućama na kojima je bilo po 200 ljudi. To nije smelo da se dozvoli, rekao je građanin Bujanovca, dodajući da je problem manjih sredina i u tome što lokalne vlasti nemaju dovoljno inspekcijskih službi za kontrolu primene propisanih mera.


Mladi sportista iz Srebrenika preminuo nakon nesreće na skijanju – Banjaluka24\nDinko Kešetović (18) jutros je preminuo u Kliničkom centru Sarajevu.\nKešetović je u teškom stanju prije nekoliko dana hitno prebačen u Klinički centar Univerziteta u Sarajevu gdje su se ljekari borili za njegov život.\nKešetović je bio uspješni sportista, član Košarkaškog kluba “Silver Kings” iz Srebrenika, a prijatelji iz ovog kluba oprostili su se s njim putem društvenih mreža.\n– Ovo jutro nas je dočekala veoma tužna vijest. Naš član Dinko Kešetović je nakon teške nesreće i nekoliko dana borbe u bolnici Koševo ipak preminuo zbog posljedica teške povrede. Dinko je kao član naše ekipe ostvario značajne rezultate i s ostalim momcima iz generacije donio nekoliko pehara i medalja. Ovim putem izražavamo iskreno saučešće porodici-naveli su iz kluba “Silver Kings”.


Obimna dokumentacija,Jovan Divjak među izvršiocima\nObimne istražne radnje MUP-a Republike Srpske u slučaju "Dobrovoljačka" rezultovale su Izvještajem od 45 stranica, a u 122 priloga, uz izvještaj Tužilaštvu, dostavljeno je 117 dokumenata sa oko 470 stranica u kojima je precizno opisan zločin nad pripadnicima JNA u Sarajevu 2. i 3. marta 1992. godine.\nDojava o bombi u osnovnoj školi u Gradišci\nPolicijskoj stanici Gradiška jutros oko 10.00 časova prijavljeno je da je u zgradi Osnovne škole "Vasa Čubrilović" u centru tog grada postavljena bomba, saznaje Srna u policiji.\nSvi učenici i nastavno osoblje su evakuisani iz školske zgrade.\nUlice oko škole su blokirane i policija građanima ne dozvoljava prilaz objektu.\nUpozorenje bez ikakvih detalja\nObavještajno-bezbjednosna agencija /OBA/ BiH u petak, 24. aprila, upozorila je policijske agencije u BiH na "mogući teroristički akt".\nU Srpskoj sutra dan žalosti\nU Republici Srpskoj sutra će biti dan žalosti povodom terorističkog napada u policijskoj stanici u Zvorniku, u kojem je život izgubio pripadnik Ministarstva unutrašnjih poslova Srpske Dragan Đurić, odlučila je Vlada Srpske na telefonskoj sjednici.\nSačuvati mir, stabilnost i toleranciju\nPredsjednik Republike Srpske Milorad Dodik i potpredsjednik Srpske Ramiz Salkić osudili su danas teroristički čin u Zvorniku i istakli da je potrebno sačuvati mir, stabilnost i toleranciju.\nProvesti brzu i punu istragu\nRezidentni koordinator UN u BiH Jurij Afanasijev danas je u ime tima UN u BiH osudio teroristički napad u Zvorniku, te apelovao da nadležne vlasti i institucije provedu punu i brzu istragu.\n"Potrebno je očuvati bezbjednost svih građana i ovaj incident ne smije ugroziti stabilnost zajednica i napredak u izgradnji mira i tolerancije kojeg BiH postiže", saopštio je Afanasijev.\nCrnadak: Odlučno u borbu protiv terorizma\nMinistar inostranih poslova BiH Igor Crnadak rekao je da ovo ministarstvo najoštrije osuđuje teroristički napad u Zvorniku u kome je jedan policajac ubijen, a dva su ranjena, i izrazio nadu da će institucije u Republici Srpskoj i BiH pokazati snagu, odlučnost i kapacitet da se terorizam pobijedi.\nUhapšena jedna osoba, više lica na saslušanju\nPripadnici zajedničkog istražnog tima nakon terorističkog napada u Zvorniku lišili su slobode osobu čiji su inicijali A.F.H., a u svojstvu svjedoka saslušava se veći broj osoba, saopšteno je iz Agencije za istrage i zaštitu /SIPA/ BiH.\nInstitucije da žestoko reaguju\nMinistar inostranih poslova BiH Igor Crnadak ocijenio je večeras da je teroristički napad na policijsku stanicu u Zvorniku napad na Republiku Srpsku i BiH, te poručio da institucije moraju žestoko da reaguju.\nSituacija veoma ozbiljna\nZamjenik predsjedavajućeg Predstavničkog doma Mladen Bosić izrazio je zabrinutost zbog terorističkog napada u Zvorniku, naglašavajući da je situacija u ovom trenutku veoma ozbiljna.\nObavještajna agencija prije tri dana upozorila na teroristički napad u BiH\nMinistar bezbjednosti BiH Dragan Mektić izjavio je da je Obavještajna agencija prije tri dana imala dojavu da se u BiH sprema teroristički akt.\nSutra hitna sjednica zbog terorističkog napada\nPredsjedavajući Predsjedništva BiH Mladen Ivanić izjavio je večeras u Istočnom Sarajevu, nakon sastanka srpskih predstavnika u institucijama BiH, da je za sutra ujutro sazvao hitnu sjednicu Predsjedništva BiH zbog terorističkog napada u Zvorniku.\nNapad izvršio Nerdin Ibrić\nMinistar unutrašnjih poslova Republike Srpske Dragan Lukač potvrdio je Srni da je teroristički napad na policijsku stanicu u Zvorniku izvršio Nerdin Ibrić, rođen 1991. godine, iz sela Sapna kod Zvornika.\nVilić: Pojačano osiguranje štićenih objekata\nDirektor Direkcije za koordinaciju policijskih tijela Mirsad Vilić izjavio je Srni da je, nakon napada u Zvorniku, Direkcija pojačala osiguranje štićenih objekata, te da je na vezi sa svim policijskim agencijama u BiH.\nStrana 320 od 377